Sisu on kuilun partaalla ja kuvassa roskapankki – Digitalisierung Produktivität Industrie 4.0\nVorheriger Beitrag Talouden Örvelö Syö Kaiken Kasvun\nNächster Beitrag Paluu Menneisyyteen Auttaa Eteenpäin\n12 Kommentare zu „Sisu on kuilun partaalla ja kuvassa roskapankki“\nMärz 25, 2009 um 09:57\nVoisivatko asiat olla niin hyvin, että „Suomalaiset poliitikot ja päättäjät opiskelevat parhaillaan tosiasioiden tunnustamista.“ ?\nEi nyt sentään viitsitä naiviksi heittäytyä Helge. Ensimmäisessä vaiheessa kuulu johdon komento „Laiva uppoaa, jättäkää alus.“ Sitten „Laskekaa pelastusveneet.“ Ja viimeksi „Poliitikot ja päättäjät ensin.“ Ja tiedätkö miksi?\nHe ovat korvaamattomia, miehistö ja matkustajat ei.\nEnintää poliitikot ja päätöksentekijät opiskelevat projektin johtajan käsikirjan, katekismus osaa. Ja sieltä erityistesti: MItä se on ja miten se selitetään tällä kertaa. Kukaan ei enää usko „kansalaisten kulutusjuhla“ – teoriaan.\nMärz 25, 2009 um 10:20\nMillainen politiikka tai poliitikko pystyisi suojelemaan tai pelastamaan Suomen maailmanlaajuiselta lamalta?\nMinulla ei tule mieleen ainuttakaan, ei elävää, ei kuolevaa. Eduskunnan ja Kansallisteatterin esitykset eroavat toisistaan vain vähän. Kansallisteatterilaiset eivät yritä selittää tekojaan. Politiikoilla ehkä on harhakuvitelmia vallasta, että heillä olisi valtaa vaikuttaa maailman menoon. Duunia ne vain tekee, arjen rutiineja ehkä pystyvät junailemaan, mutta talouden hirmumyrskyn aaaaaaasiantuntijoita siellä ei ole.\nSen mekin joudumme tunnustamaan.\nMärz 25, 2009 um 10:49\nSuojelemaan ei enää voi kukaan, mutta sellaisia varmasti löytyy, jotka järkevästi toimien pystyisivät minimoimaan vahingot. Nyt joudutaan tyytymään siihen.\nPoliitikot eivät tee duunia. Ei ainakaan silloin kun heillä on poliitikon hattu päässä. 😉 Kansanedustajat on valittu tekemään duunia, mutta itseisarvo nimeltä „puolueet“ käytännössä estävät sen tekemisen demokratian pelisäännöillä. Ja nykyisillä pelisäännöillä se vaan ei onnistu.\nEi kukaan edellytä, että kansanedustajat olisivat kaikkien alojen asiantuntijoita. Kuten tiedämme niitten aika loppui Leonardon myötä. 😉 Mutta tästä maasta löytyy taatusti talouden, ehkä jopa talouden hirmumyrskyn asiantuntemusta. Ja suurempi ongelma puolueilla/ao. puoluetta edustavilla kansanedustajilla on varmasti löytää se oman porukan poika, joka omaisi alalta asiantuntemusta. Sillä asiatuntemuksen tasolla onkin sitten jo vähemmän merkitystä.\nJoudumme tunnustamaan senkin, että kipparit johtaa ja soutajat soutaa. Tai näin ainakin pitäisi olla. Kansanedustajien pitäisi osata arvioida asiantuntijoitten suosituksia ja tehdä päätöksiä, valintoja.\nMärz 25, 2009 um 11:04\nSeuraan mielenkiinnolla, miten Barack Obama pystyy hallitsemaan ja villitsemään amerikkalaisia unelmointiin (American Dream) ja ongelmanratkaisuun. „Asiantuntijoiden“ mielestä Amerikka on dynaaminen maa, teot ovat jyrkkiä ja syviä ja talouselämän dynaamisuutta kehutaan. Nyt USA on kovassa testissä, samalla sieltä heijastuu tännekin, millaisella „talousjärjestelmällä“ maailmaa pyöritetään 2010 – 2020. Veikkaan, että Amerikka palauttaa teollisuutta kotimaahan ja meidänkin industrialistit joutuvat keräämään roposensa ja rakentamaan uusia myllyjä kotikonnuille. Ennustan sotien jälkeistä jälleenrakennusprojektia. Suomellakin pitää olla varaa tuottaa tavaroita omiin tarpeisiinsa. Nythän täällä ei oikeastaan kannata tehdä yhtään mitään, kun elintaso on venytetty niin korkeaksi. Ketä nyt tavallinen työ kiinnostaisi. Herroina oleminen ja siisti sisätyö kelpaa. Kuka nyt viitsisi nälkäpalkalla Incap-mööpeleitä tehdä. Annetaan vain halpamaiden tehtäväksi. Tällä asenteella olemme kohta Pohjolan Pohjois-Korea. Anteeksipyyntöni Kimille.\nMärz 25, 2009 um 11:17\n„Ennustan sotien jälkeistä jälleenrakennusprojektia.“ Pitääkö tässä vielä sotiakin, ennen kuin päästään jälleenrakentamaan. 🙂 No ei vaineskaan. Jotain kuvaamasi kaltaista ilmeisesti tulee tapahtumaan, ainakin jos vielä pari vuotta alas luisutaan. Meillähän se tarkoittaa aiemmin suomalaisten, nyt entisten suomalaisten yhtiöitten vetäytymistä kotimaihinsa.\nSiitä se sitten alkaa. Se Suomen jälleenrakentaminen.\nMärz 25, 2009 um 11:53\nPienestä tulisi aloittaa, kuten 40-luvun lopulla ja 50-luvulla.\nSilloin ruumisarkkutehtaasta tuli huonekaluverstas. Se laajeni. Sittemmin sen osti monialaketju, jossa siitä tuli tulosyksikkö. Sen jälkeen se toimialarationoinnilla integroitui isompaan, jonka jälkeen ulkomaiseen rahoitusyhtymään kuuluva ketju osti sen ja vei koneet venäjälle. Näin kasvoi kalustefirma neljäkymmentä vuotta.\nKaiken aikaa muututtuaan vertaasta tehtaaksi, se kärsi tavan takaa lakoista, mutta eipä ollut hätää, devalvaatio-inflaatiokierre piti tehtaan elossa yhtäaikaisen saneerauksen ja automaatioasteen kasvatuksen kanssa. Ne syyt olivat myös suurena syynä „kasvuun“ ja sosiaaliseen hyvinvointiin, joka kasvoi yhtäaikaa samat neljäkymmentä vuotta, mutta enää ei kannattanut tehdä yhtään mitään,\nNyt todella pitäisi pitää olla varaa tuottaa tavaroita omiin tarpeisiinsa, mutta miten se tapahtuu? Osaajat ovat haudassa ja elossaolevat eläkkeellä. Kansallisomaisuus on myyty ja seuraavaksi yritetään myydä tervaa ja lankkua, mutta sekään ei käy. Tervan myynnin EU-kieltää ja kauppamiehinä kiinalaiset ostaa Siperiasta puut ja myy lankut maailmalle saadakseen euroja (taaloja eivät enää huoli, niitä on tarpeeksi).\nJa sillälailla Suomi hiljaa hirtti itsensä. Suremaan jäi suuri joukko julkishallinnon viranhaltioita. Ei ollut enää yhtään palkkaa keräävää veronmaksajaa. Sen pituinen se.\nMärz 25, 2009 um 12:14\nKauppasota ei lopu koskaan, mutta jonkinlainen välirauha tullee parin vuoden kuluessa. Kohta voimme „rauhassa“ keksiä jotain uutta. Jälleenrakentamisella visioin sellaista uutta, josta ei vielä ole ylitarjontaa. Olisiko hyvinvointivaltion remonttipalvelussa järkeä? Uskon, että lahonneet perusrakenteet joudutaan uudistamaan ja tuottavuuden nostaminen kunnallispuolella on haasteellinen tehtävä.\nOrgaanin kasvu ja kehitys. Jos ruumisarkkuja ei tarvita entisiä määriä (vrt. autoihin mykyään) toimialan pitää taipua tekemään jotain muuta. Nokia on oiva esimerkki: kumisaappaat ja vessapaperit muuntuivat kännyköiksi. Luvassa on, että paperifirma UPM muuntuu energian tuottajaksi. Kuitua tarvitaan entistä vähemmin printtiä ja pakkauksia varten. Luova tuho uudistaa talouttamme, mutta haikailemme „turvallisen tuntuista nousukautta“. Kaikella on elinkaarensa. Olemme jälleen suuren elinkaarimurroksen laskuvaiheessa. Keksimme kyllä jotain uutta tekemistä. Tämänhän piti olla ns. Knowledge Society. Osaamiskeskuksia on joka puolella Suomea. Onko niistä kadonnut osaaminen?\nMärz 25, 2009 um 13:49\nOlen täysin Shumpeteriläinen, kuten olen tainnut jo sanoa. Lisää entisten muuntautumiskykyisten joukkoon vielä Lassila &Tikanoja. Osaaminen on nyt maan raossa. Ollut jo aivan liian pitkään. Epäilen että vika on juuri tuossa asiassa; „Osaamiskeskuksia on joka puolella Suomea. Onko niistä kadonnut osaaminen?“ Epäilen että on.\nMärz 25, 2009 um 14:02\nOsaaminen on taitolaji. Pelkkä tietotaajaman kyltti ei vielä takaa, että osaaminen olisi käyttökelpoista.\nOsaaminen on miellä usein tarkoittanut kykyä kirjoittaa rahoitushakemuksia, jotka täyttävät yritystutkijoiden vaatimukset.\nSe ei valitettavasti riitä, jos tarkoituksena on myydä kamoja ja palveluja laajemmalle ostajakunnalle.\nMärz 25, 2009 um 15:18\nTapasin tänään vanhan viisaan ystäväni, joka loi minuun vahvan uskon markkinakäänteestä jo kesällä.Koska haluan uskoa että niin tapahtuu niin varmaan tapahtuu.Jos taas ei minä voitan pullon konjakkia.Tätä samaa keinoa käyttää poliitikko.Pelotteita.Uhkailua ja porkkanoita.\nOlemme nyt kaikki uskoneet ettei tästä selvitä.Erkki Liikanen edellisen laman haamuna antoi pahimmat madonluvut.Sosiaalipuolesta innostuneet tulonjakopoliitikot keksivät kilvan koulutusta ja kurssitusta.Noilla kursseilla olemme kuulemma sitten parempia jatkossa kun uudet haasteet eli työvoimapula iskee päälle.Helge V. on heittänyt jo aiemminkin…. kysymyksen Suomen selviämisestä!\nPelkään että valtaa pitävät löytävät taas saman mallin kurssittaa ja kouluttaa.Uutta löytäneet ja luoneet ihmiset ovat hämmentävän usein alikoulutettuja ja sellaisia tee se itse henkilöitä.Kun on paljon monissa bisneksissä ei kohdalle usein tule vaikkapa kauppakorkeassa opettavaa professoria , joka olisi itse tehnyt omalla päällä, pääomalla ja riskillä jotain uutta.Sanoin vahingossa „ei usein tule“, kun piti sanoa, ettei ole koskaan tullut.Oma kokemukseni on sellainen, että korkeinta osaamista on itse työn ääressä-ei siihen valmistavissa laitoksissa tai opinahjoissa.Siinä saattaa olla nyt (ja juuri nyt) hyvä sauma.Olisiko ihan oikeilla osaajilla nyt enemmän aikaa antaa kipinäänsä uusiin tuluksiin.Aina ne jostain on ilmestyneet ne työn luojat.Yhteiskunnan päättäjien eli poliitikkojen olisi luotava kannustavaa asennetta yrittämiseen ja innovointiin.Pois puheet verokorotuksista ja ajojahdeista.Muutama konna saa puolestani jäädä vapaaksi jos samaan aikaan syntyy uusia mahdollisuuksia tälle kaunaiselle kansalle.Anteeksi taas monisanaisuuteni.\nMärz 25, 2009 um 17:04\nOlet oikeassa, jostain ne „työn luojat“ putkahtavat suomalaiseen todellisuuteen tälläkin kerralla. Autotallit saattavat olla vähintään yhtä tärkeitä „osaamiskeskuksia“ kuin viralliset valtionapukeskittymät.\nMärz 26, 2009 um 02:23\nVain politiikot luottavat „nousukauteen“, silla heidan oma „lehmansa on ojassa“ ja mika herttaisempi ajatus kuin syottaa herkkauskoisia aanestajiaan lupauksilla joita on mahdottomuus todellistaa, saati sitten tayttaa. Paastyaan „sisaan“ on ensimmainen tavoite politiikolle, eika han aanestajinsa tavoitteita voi tayttaa, jos niin haluaisikin. Elamme mielipiteiden epatodellisessa mailmassa, mailmassa jossa SANA on tehty TEKOJEN vastineeksi. Tuolloin USKOMINEN on ainoa mita tarvitsemme ja niita on aina paljon toivomusten mailmassa.\nTilanteen yleismaailmallinen toivottumuus masentaa mielet, eika suomalainen poikkea tassa asiassa kenestakaan muusta ihmisesta, asuipa han missa tahansa poliittisessa systeemissa. Kommunismi kuoli aikaansa ja niin tulee kaymaan kapitalismin. Kaikki -ismipaatteiset systeemit, uskonnolliset tai poliittiset, tulevat ja menevat kuten niiden rakentajatkin, mika on elaman ehto. Muutenhan mitaan uutta ei voisi olla. Systeemien „kuolintuskat“ eivat ole erillisia rakentajistaan ja kumminkin pyrimme yllapitamaan sellaista ajatusta tietaen, etta vaihtoehtoja kuolemalle ei ole viela „keksitty“.\nDemokratian rappeutuminen kay vanhuutensa loppuaskeleita, kuten sen yllapitajatkin ja jos uusi systeemi keksittaisiinkin, se ei todellisuudessa voisi olla uusi, silla sen rakennusaineet, me ihmiset, tulisimme myoskin olla uusia, mita valitettavasti emme ole. Systeemit eivat milloinkaan rakenna „uutta ihmista“ tuntemistamme raaka-aineista mika on helposti todettavissa siita kaikesta mita voimme lukea historian kirjoista. Ihminen voi ja rakentaa uusia systeemeja vanhoista „raaka-aineista“,mita me itseasiassa olemme, eika mikaan systeemi, oikealta tai vasemmalta, voi rakentaa uutta ihmista. Nain ollen, posykologinen mutaattio aivokopassamme jaa ainoaksi mahdollisuudeksi, jota emme „voi“ hyvaksya tietamatta etukateen vaihtoehtoa, jolloin vaihtoehto voisi olla vain jaljennos vanhasta.\n„Toivon kipina“ on loydettavissa tietokoneteknologiasta ja sen melkein rajoittamattomista mahdollisuuksista suunnitella ja rakentaa „uusi ihminen“. Tuonlaisen kasitteen tyrmaamme „laakista“, silla sen loogillinen ajattelutapa tekisi meidat kaikki epaloogilliset „obsoliiteiksi“ ja sellaista emme voisi hyvaksya, siitakaan huolimatta, etta olemme „henkisesti“ rappeutuneita, ehkapa liiankin rappeutuneita nahdaksemme rappeutumisemme todellisen vaaran meille itsellemme.


Luottamushenkilöiden puheenvuoro: Uutena näköalapaikalla\nOlen ollut jo pitkään mukana oman kunnan asioiden hoidossa, mutta näin nopeaa urakehitystä en ole ennen kokenut. Vielä vuoden 2011 alussa olin varavaltuutettu. Keväällä nousin varsinaiseksi valtuutetuksi ja nyt lokakuun alusta alkaen olen ollut kaupunginhallituksen jäsen.\nValtuustoryhmässämme vaihtuvuus on ollut yllättävän suurta. Jo kolme kokoomuslaista valtuutettua on jättänyt tehtävänsä, toki jokaisella on ollut siihen hyvä syy. Mutta lienee kuitenkin poikkeuksellisen paljon suhteessa ryhmän kokoon.\nOn ollut avartavaa ja mielenkiintoista istua kaupunginhallituksen pöydän ääressä päätöksentekijänä. Alku oli vähintäänkin hämmentävä, kun melkein kylmiltään lähdin mukaan talousarvion tekoon. Se oli eriskummallinen prosessi. Kolme päivää siihen tuhrattiin, melkein kolmekymmentä äänestystä jo hallituksessa käytiin ja sittenkään kukaan ei ollut tyytyväinen lopputulokseen. Minua häiritsi eniten se, miten paljon hallituksessa puututtiin pikkuasioihin, jopa muutaman tuhannen euron menoihin. Periaatteessa ne eivät edes kuulu hallitukselle, vaan lautakuntien tehtävä on jakaa rahat oman alueensa toimintaan. Ymmärrän, että joistain periaatteellisista kysymyksistä pitää keskustella, mutta kyllä ns. kyläpolitikointi pitää jättää ja hallituksen keskittyä omaan päätehtäväänsä eli kaupungin talouden hoitoon.\nMinä olen oppinut ajatelemaan niin, että talousarvioon asetetut toiminnalliset tavoitteet ovat valtuuston tärkein ohjauskeino lautakuntiin ja liikelaitoksiin nähden. Nyt tämä keino jätettiin käyttämättä. Koko kolme päivää puhuttiin vain määrärahoista, tavoitteista ei puhuttu mitään. Näin ollen tosiasiallisesti lautakunnat asettivat itse itselleen tavoitteet.\nKunnallisen demokratian kummallisuus nähtiin sitten valtuustossa, kun äänestettiin veroprosentista. Kokoomus ja keskusta vastustivat, mutta salin vasen laita pienpuolueiden avustuksella ajoi korotuksen läpi. Kummallisuudella tarkoitan sitä, että useissa puheenvuoroissa puhuja vastusti veroprosentin nostoa, mutta siitä huolimatta ilmoitti äänestävänsä sen puolesta. Kävikö siis lopulta niin, että tosiasiassa vähemmistön mielipide voitti, kun nämä valtuutetut ryhmäkurin nimissä äänestivät omia mielipiteitään vastaan. Parasta palautetta meille oli, kun vihreiden Anna Autere sanoi löytäneensä sisäisen kokoomuslaisensa kuunnellessaan pitämääni ryhmäpuheenvuoroa.\nKovia haasteita edessä\nMitä tuo tuleva vuosi tullessaan ? Siihen kun osaisi vastata, niin olisipa ihme näkijä. Paineet kuntatalouden, valtiontalouden ja eurotalouden osalta ovat sitä luokkaa, että ei yksittäisen kunnan kannalta ole muuta mahdollisuutta kuin varautua huononevaan kehitykseen.\nTämä tulee väistämättä tarkoittamaan ikäviä päätöksiä. Toivottavasti saamme muutkin ymmärtämään sen, että kaupungissamme tarvitaan myös toiminnan tehostamista ja rakenteellisia uudistuksia. Kovin usein vedotaan siihen, että suurin osa SoTen ja sivistyksen palveluista ovat lakisääteisiä. Niin ovatkin, mutta ei kai missään laissa ole kielletty järjestämästä niitä toimintoja tehokkaasti ja mahdollisimman taloudellisesti ! Kokoomus ei halua kurjistaa, vaan saada samat palvelut pienemmällä rahalla.\nJoudumme jatkuvasti kuulemaan keljuilua siitä, kun olemme uskaltaneet esittää kilpailun tuomista peruspalveluihin. Toki myönnän, että täysin vapaata kilpailua en minäkään halua peruspalveluihin, mutta kyllä meidän pitää uskaltaa kokeilla, saadaanko palvelu ostamalla tehokkaammaksi. Usein tällaisessa tilanteessa kuulee sanottavan, että voimmehan me itse tehostaa toimintaamme, ei sitä tarvitse ulkoistaa. Jos näin on, miksi niin ei tapahdu ? Valitettavasti tiedän pitkällä työkokemuksella, että ihminen on sillä tavalla rationaalinen, että hän yleensä tekee sen, mikä on pakko ja tekee sitten vähän enemmän, kun on pakko. Mutta jokainen työyhteisö mukavoituu ja alkaa vastustaa muutosta. Korostan, että tämä ei ole kenenkään yksilön syy, vaan me ihmiset vaan pääosin olemme sellaisia.\nJyväskylän omia juttuja tulevina vuosina ovat ainakin Kankaan alueen kehittäminen ja yhteistyö sairaanhoitopiirin rakentamisen yhteydessä. On ollut positiivista kuulla, että sh-piiri ja tilapalvelu tekevät nyt yhteistyöstä esim. sisäilmaongelmien ratkaisemisessa. Mutta samalla ainakin minä kysyn, että miksi vasta nyt ? Kankaan alue on meille suuri mahdollisuus. Sen suunnitteluun pitää ottaa aikaa ja kuulla herkällä korvalla myös kaupungin asukkaita.\nKun tähän lisätään vielä suurella kohulla aloitettu kuntauudistus ja uuden sukupolven organisaatio, niin mielenkiintoinen alkuvuosi on tulossa. Jyväskylän osalta kuntauudistus ei varmaankaan tuo hirveästi uutta, sen sijaan jotkut lähellä meitä olevat kunnat varmaankin joutuvat puntaroimaan omaa suhtautumistaan maakunnan veturiin.\nMikkeli ja Jyväskylä\nNykyinen työpaikkani on Mikkelin kaupungissa. On ollut mielenkiintoista nähdä, miten samanlaisten asioiden kanssa maakunnan keskuskaupungit joutuvat painimaan, vaikka toki mittakaavaero onkin. Molemmissa maakunnissa on selvästi nähtävissä ajattelu "Suuri paha keskuskaupunki". Kun suunnitellaan yhteisiä uudistuksia vaikkapa sosiaali- ja terveystoimessa, niin maakuntien päättäjät ovat huolissaan, että me nyt joudumme maksamaan Mikkelin/Jyväskylän velkoja ja keskuskaupungin päättäjät ovat huolissaan, että nyt me joudumme jatkossa elättämään nuo "köyhät kunnat". Avointa yhteistyötä tarvitaan, sillä väitän, että muutkin kunnat hyötyvät siitä, että keskuskaupungilla menee hyvin.\nHyvää ja mielenkiintoista alkavaa kaksien vaalien vuotta 2012 teille kaikille. Hoidetaan Sauli ensin Linnaan ja sitten syksyllä tavoitellaan isoa Jytkyä !\nKirjoittaja on kaupunginvaltuutettu ja kaupunginhallituksen jäsen.\nLähettänyt Eve klo 29.12.11\nAnonyymi 30. joulukuuta 2011 klo 10.22\nJyväskylä – Suomen Ateena


Disney menettää Hämähäkkimiehen oikeudet – Sony ei suostunut sopimukseen – Stara\nDisney menettää Hämähäkkimiehen oikeudet – Sony ei suostunut sopimukseen\nViihdeuutiset 21.8.2019, 13:20 · Tim Isokivi\nSpider-Man, eli Hämähäkkimies, on seikkaillut valkokankaalla muutaman vuoden ajan Disneyn tuottamissa Marvel-elokuvissa. Jatkossa näin ei kuitenkaan enää ole. Sony-tuotantoyhtiö on lopettanut yhteistyön Disneyn omistaman Marvel Studiosin kanssa.\nSen myötä hahmoa ei jatkossa nähdä Marvel Studiosin elokuvissa, eikä tulevissa Spider-Man -elokuvissa puolestaan nähdä viittauksia Avengers-sarjaan. Deadline-sivun mukaan yhteistyön päättyminen johtui rahasta.\nAlkuperäisessä sopimuksessa Marvel sai 5% Spider-Man -elokuvien tuotoista ja kaikki oheistuotteista kertyneet tulot. Sopimusta uudistaessa Disney alkoi kuitenkin vaatimaan 50 prosenttia elokuvien tuotosta.\nVuonna 2015 solmitun sopimuksen myötä Spider-Man nähtiin viidessä Marvel Studiosin elokuvassa, joista viimeisimmät olivat Avengers: Endgame ja Spider-Man: Far From Home. Sonyn uskotaan suunnittelevan Marvelista irrallisia Hämähäkkimies-elokuvien tekemistä pääosanesittäjä Tom Hollandin kanssa.


Peda.net > Kotka > Opetustoimi > Opetussuunnitelmat > Opetussuunnitelmat\nKouluissa annettava opetus perustuu opetussuunnitelmaan. Opetushallitus päättää opetuksen tavoitteista ja keskeisistä sisällöistä vahvistamalla opetussuunnitelman perusteet, joiden pohjalta jokainen opetuksen järjestäjä laatii paikallisen opetussuunnitelman.\nOpetussuunnitelma on koulutyön tärkein asiakirja. Se antaa perustan kaikelle koulun opetus- ja kasvatustyölle sekä koulun arvioinnille ja kehittämistyölle. Opetussuunnitelma on samanaikaisesti hallinnollinen ja pedagoginen asiakirja. Opetussuunnitelmassa kuvataan opetuksen tavoitteet ja sisällöt. Opetussuunnitelma sisältää tuntijaon, josta selviää kuinka paljon kutakin oppiainetta opiskellaan eri vuosiluokilla.


Puolangan Ryhdille ylijäämäinen tilinpäätös\n28. jouluk. 2020\nKunnanvirastoon kokoonnuttiin pitämään Puolangan Ryhti ry:n vuosikokous. Aatonaattona järjestetyssä kokouksessa vahvistettiin ensi vuodelle toimintasuunnitelma ja talousarvio sekä hallituksen laatima vuosi- ja tilikertomus.\nTilikertomuksen esitteli Teemu Väyrynen, joka totesi ylijäämää kertyneen 12 094,81 euroa. Väyrysen mukaan tulokseen on vaikuttanut merkittävimmin entisen Ryhdin talon myynti Pessimistit ry:lle. Talon myynti myös valittiin vuoden 2019 - 2020 teoksi.\nVuoden loppuun asti talosta tuli neljältä kuukaudelta vielä vuokratuloja, jotka ovat olleet aikaisempina vuosina merkittävä tulopuoli, Väyrynen kertoi.\nTalon myynnin lisäksi tuloja on saatu muun muassa talkoista ja jäsenmaksuista.\nKeskustelua herätti kokouksessa virallisen jäsenluettelon laatiminen, jonka avulla olisi helpompi kartoittaa jäsenmaksuja. Rekisterin puoltamiseen käyttivät puheenvuorot ainakin kokouksen puheenjohtaja Terho Väisänen, Annu Väisänen ja kokouksen pöytäkirjan tarkastaja Sanna Sutela.\n- Ilmaisia lounaita kun ei ole, niin se on mielestäni väärää mallia ryhtiläisille, ettei tarvitse maksaa, vaan voi vaan nauttia näistä eduista, mielsi Annu Väisänen.\nTällä hetkellä Puolangan Ryhdillä on noin sata jäsenmaksun maksanutta jäsentä. Alle 15-vuotiailta ei peritä jäsenmaksuja.\nLue enemmän 30. joulukuuta Puolanka-lehdestä.


Mias gamla hus: Onnesta soikea\nNyt on pakko näyttää yksi kuva. Muistatteko kun kerroin että meidän kesä tehtävälistassa on tarkoitus laittaa kaikki puuttuvat listat paikoilleen. No, nyt sitä kattolistaa on alkanut tulemaan..\nVoiko olla niin onnellinen niin pienestä asiasta, muutos on niin suuri kun on kauan katsellut seinää ilman listoja. Listoja on nyt soviteltu ja sahattu oikean kokoisiksi ja nehän otetaan vielä irti ja maalataan, mutta silti - hyvältä näyttää.\nKirjoitin aikasemmin myös että katto maalataan, eli sekin pitää vielä tehdä. Aikaisemmin en olekkaan näyttänyt kuvia yläkerran aulasta, tai, yksi kuva on tainnut vilahtaa..\nEsittelen myöhemmin aulan paremmin, ei ole kuvaus kunnossa ja viereisessä huoneessa remontti menossa, näitä ihanuuksia asua samalla ja rempata..\nKuvassa olevan oven ympäriltä myös puuttuu listat.\nVielä kuva kauniista kielokimpusta, josta on enää muisto jäljellä..\nIhanaa, huomenna on perjantai! Niille ketkä saavat olla jo lomalla, nauttikaa!\nLähettänyt Mias Gamla hus klo 19.23\nAirisrannan Päivi 26. kesäkuuta 2015 klo 15.53\nUskon kyllä, että listojen paikalleen saaminen tekee onnelliseksi. :) Kyllä niitä keskeneräisiä paikkoja tahtoo olla itse kullakin; jostakin syystä ne projektit tahtovat vain siirtyä. Mutta aivan ihana tapetti teillä on yläkerrassa. <3\nMias Gamla hus 26. kesäkuuta 2015 klo 19.57\nNäin on, sitten siirrytään seuraaviin projekteihin ja tuommoiset tärkeät asiat jäävät kesken! Kiitos,minustakin tapetti on aivan ihana :) >3\nPilvi 27. kesäkuuta 2015 klo 14.52\nYmmärrän hyvin, mikä riemu syntyy, kun saa viimeistellyn ilmeen!!\nMias Gamla hus 27. kesäkuuta 2015 klo 16.46\nKiva kun löytyy teitä ymmärtäjiä tällaisiin pieniin elämän iloihin :)\nElina 29. kesäkuuta 2015 klo 0.09\nNuo vinojen kattojen alle tulevat listoitukset mutkineen ovat varmasti myös haastavia, meilläkin niitä on tiedossa.. Nättiä tapettia siellä jälleen!\nMias Gamla hus 29. kesäkuuta 2015 klo 16.10\nOikeassa olet, ovat kyllä haastavia ja se tuo lisää mutkia matkaan kun meillä tosiaankaan ei ole kaikki suorassa..! Onneksi mieheni on kärsivällinen ja oletan että myös sielä teillä on kans :) Vanhan mallisilla perinnetapeteilla mennään joka huoneessa, on ne niin kauniita!


Yksiö, 30m²: helmikuuta 2012\nOlin hiihtolomailemassa isovanhemmillani keskiviikosta lauantaihin. Eipä siellä mitään ihmeempiä, rauhallista hiljaiseloa vaan :)\nSiskokin oli lomailemassa siellä ja tämän kissasiskoksetkin nauttivat maaseudun rauhasta :)\nKotona odotti kiva yllätys, monesta purkista pilkotti jo vihreää\nOstettiin jonkun sisustusliikkeen alelaarista yrttipenkkiin kasi "kiveä"\nKirjoittanut Kukkahattuneiti klo 13.04 3 kommenttia:\nTunnisteet: kissa, kylvö, ostokset\n....Puhuinko jossain vaiheessa päänpitämisestä kylmänä?\n... se ei ihan toiminu :D\nMenin muiden bloggaajien innoittamana sunnuntaina Plantageniin ostoksille! 5kpl pikkutaimia 5 euroa!\nPetunia 'Lavender Bouquet'\nTämmöisiä pikkuisia ne vasta on :)\nAji Cristal- chili\nTavallisesta punaisesta paprikasta napatut siemenet lähtivät hyvin itämään.\nAnanaskirsikan taimia on noussut yhteensä 4kpl\nKirjoittanut Kukkahattuneiti klo 14.57 3 kommenttia:\nTunnisteet: kylvö, ostokset\nKesän 2012 kasvivalintoja\nKirjoittelin näitä ensin itselleni muistiin, ja ajattelin kirjoittaa tännekin. Rahaa on mennyt aika hurjasti jo hankintoihin, eli nyt täytyy pitää pää kylmänä! Kaikkea ei tarvitse kokea yhtenä kesänä?\nIstutin syksyllä takapihalle:\nTöin mökiltä pihaan kärhön ja yhden tyrnin taimen. Tämä taitaa olla tyttö koska se on ruskeassa ruukussa, mutta varma en ole. Ostin lisäksi2 kuunliljan tainta.\nTämä musta ihanuus on käärmeenparta, Ophiopogon planiscapus 'Niger'\nLeucanthemum maximum 'Silberprinzesschen' Prinsessapäivänkakkara\nSammalleimua on mökilläkin, ja tämä taimi oli vain euron, joten sitä tuli yksi kappale uuteenkin pihaan. Tämä oli muistaakseni kaksivärinen, vaaleanpunaine-valkoinen.\nKukkasipuleita oli reippaasti, ja niitä tungin penkin täyteen. Pitkä syksy jo vähän herätteli niitä, mutta toivon niiden kestävän sen!\nNarsissi Lemon Glow\nTästä minulla ei olekaan havainnollistavampaa kuvaa. Muistelisin että tämä olisi ollut joku punertavampi lajike, mutta en nyt netistäkään löytänyt semmoista kuvaa... kevät näyttää :)\nPihalla on myös tämä akileija, jonka siirrän ensi kesänä pois laatoituksen tieltä.\nRuohosipuli ja timjami päätyivät seinustalle, kesäksi tähän kohtaan tulee yrttikoholaatikko. Käytämme paljon yrttejä ruuanlaitossa, ainakin rosmariinia, mäkimeiramia ja basilikaa täytyy saada näiden lisäksi. Jos tilaa löytyy, ajattelin kylvää salaattiakin laatikkoon.\nTämä puksipuu sinnittelee takapihalla, en ole varma selviääkö se talven yli, mutta tämä olikin tarkoitus testata.\nEn tajua mihin neliöihin olen kaikki uudet kasvit laittamassa, mutta se on sen ajan murhe. Olen ajatellut kiinnittää uuteen aitaamme parit parvekelaatikot, ja niihin laittaa pirteitä kesäkukkia.\nTilasin verenpisaraa, lajike on 'Sir Matt Busby'\nJänönhäntä on tilattu\nSekä riippapetunia 'Designer Brumble Burst'\nLisäksi minulla on vielä talvehtimassa 1 hortensia ja pelargoneja. Olin ajatellut vielä kylvää samettikukkaa ja krassia... hmmm. Onneksi on tuota etupihaakin, niin sinne saa ruukkukasveja levitettyä ;)\nKirjoittanut Kukkahattuneiti klo 23.30 1 kommentti:\nTunnisteet: uusi piha\nHelmikuun ekasta päivästä on nyt tippunut 3,3 kiloa. Hiiiiitaaasti, mutta sentään alaspäin menossa :) Eipä muuta raportoitavaa tällä kertaa! Jatkan opparin kirjoittamista.\nKirjoittanut Kukkahattuneiti klo 10.37 3 kommenttia:\nNyt on olo kuin norsulauma olisi rynnistänyt päältä... ja miksikö? No kun käytiin tänään mökillä! :)\nKeli oli loistava, n. -2 ja vain pieni tuulenpuuska hetkittäin. Jää oli paksua ja kestävää, näkyi monia pilkkijöitä matkan varrella, useilla oli vielä autotkin mukanaan jään päällä.\nEn osannut ajatella miten pitkäksi matka muuttuu, kun tavallisen vartin venematkat sijaan mennäänkin jäätä (yllättäen jää on liukasta) pitkin kävellen. Menomatka oli n. 5-7km, ja siinä meni melkein tunti!\nJään päällä, vilkaisu rantaan vielä ennen tarpomisen aloittamista\nJäätie ja matkaseurani.\nMinulla ei ole oikein minkäänlaista peruskuntoa, kun tulee nykyisin vaan istuttua joko koneella tai koulussa, ja se kyllä kostautui. Huono tasapainoni hidasti jäällä liikkumista vielä entisestään! Mutta oli se silti kivaa ja jännää :)\nSiellähän se sauna tönötti! Ei ollut joulupäivän-tapaninpäivän myrsky tehnyt tuhoja, huh huh.\nPihassa oli ohut lumikerrot ja paljon pieniä irto-oksia. Rusakot ja myyrät näyttivät vierailleen kukkapenkissä, mutta oli siellä jotain jäljelläkin. Odotan niin kevättä!!!\nSisällä oli hiljaista, mökki nukkui talviunta. Ikkunat olivat kauniisti huurteessa. Myyrät olivat napsineet matoista päätyhapsut! Muuten ei näkyviä tuhotöitä ollut.\nMetsämyyrähän on siis tämän näköinen kaveri, jos ei joku tiedä. Kuva netistä lainattu.\nKun saavuttiin venepoukamaan, saatiin huomata, että laituirista uupui osa! Se löytyi hetken etsimisen jälkeen kuitenkin lähistöltä, ei ollut kauaksi kulkenut, eikä jäihin kiinnittynyt. Miehet vetivät sen kotiin ja sitoivat paremmin kiinni.\nVenepoukama. Jäätä, lunta ja hiljaisuutta.\nViime vuonna samoihin aikoihin, olin Milan kanssa eräilemässä koulumme laavulla. Silloin Milalla oli mukana pikagrilli, jaosoittautui näppäräksi. Semmoisen ostin siis itsekin tälle reissulle! 4,50 euroa Prismasta. Oli tyytyväisiä retkeilijöitä, kun kaikki saivat lämmintä makkaraa, ja termospullosta kahvia. Pikagrillin sytytys ei ollut kovin helppoa, vaati pienen tujauksen valopetrolia alkuun, että saatiin hiilet lämpimiksi... :D\nMetsässä ei ollut kovin paljoa lunta.\nKairalle ei suurta käyttöä tullutkaan, kun lähin Prisma oli lopettanut kalastamisvälineiden myynnin. Tosin tämä kaira olikin vääntynyt niin vintalleen, ettei kukaan olisi edes saanut sillä reikää aikaiseksi! Ensi kerralla sitten ;)\nTakaisinpaluu oli rankka. Toiset 5km, jalat jo valmiiksi maitohapoilla. Suuta kuivasi, päällä oli liikaa vaatteita, ja kroppa tuntui olevan sietokykynsä rajoilla. Pitää selkeästi alkaa liikkua enemmän, oikein hävetti miten huonossa kunnossa olen! Nuorin porukasta ja koko ajan hännillä, puuhkuen ja puuskuttaen.... Kotona oli ihana hypätä lämpimään suihkuun ja ottaa pienet nokoset :)\nKirjoittanut Kukkahattuneiti klo 21.48 4 kommenttia:\nSisustustarrat ja kylvötuloksia\nTilasin nämä netistä ennen joulua, ja nyt sain ne vasta seinälle. Teksti on ikäänkuin kontaktimuovissa kiinni, ja muovi/teippi näkyykin valkoista seinää vasten tietyssä valossa aika rumasti... en tajunnut/jaksanut alkaa leikkelemään niitä kirjain kirjaimelta. Ne ilahduttavat minua kuitenkin niin suuresti, ettei moiset pikkujutut jaksa haitata :) Hope, Dream, Wish, Believe. Toivo, Uneksi, Haaveile ja Usko.\nKävin toistamiseen tällä viikolla Kukkatalossa, ja kappas vaan, sinne oli saapunut näitä isompia! Nyt vaan uupuivat pienet :D\nToki löysin tarjouksesta myös uuden pennimuorin itselleni, sitä myytiin amppelissa 4-5eurolla, mutta se sopii mielestäni hyvin tähänkin!\nChili-idätykseni ovat vähän omalaatuisemmat tänä vuonna. HC-chiliharrastajilta olen nähnyt tämmöistä vedessä idätystä, ja kokeilin sitä nyt itsekin omalla tyylilläni.\n1 Champion on itänyt\n1/2 Aji Cristaleista on tehnyt pitkänkin juuren jo ja tuolta taitaa tulla kasvuakin jo! Iiks, äkkiä multaa! :D\nTämä on myös Champion\nInca Red Berryt ovat vielä lepotilassa.\nTänään ajattelin laittaa itäneet multaan, sekä kylvää myös basilikaa, esikoita, pari pelargonia, tähkälaventelia...\nKirjoittanut Kukkahattuneiti klo 12.04 3 kommenttia:\nTunnisteet: chili, koti, kylvö, ostokset\n....Puhuinko jossain vaiheessa päänpitämisestä kyl...\nHaaste, alle 200 lukijan blogeja\nKeskityn paperihommiin...eiku sittenkin Vuosi 2011...


Suurlähetystön tehtävät - Suomi ulkomailla: Egypti\nSuurlähetystön tehtävänä on edistää Suomen suhteita Egyptiin sekä sivuakkreditointimaahan Sudaniin.\nSuurlähetystö työskentelee osana Team Finland -verkostoa Suomen ja Egyptin välisten kaupallisten suhteiden kehittämiseksi, suomalaisten yritysten kansainvälistymisen tukemiseksi ja Suomeen suuntautuvien ulkomaisten investointien edistämiseksi.\nSuurlähetystö tarjoaa myös palveluita alueella oleskeleville suomalaisille, valvoo Suomen kansalaisten etuja ja oikeuksia Egyptissä ja muissa toimialueensa maissa sekä auttaa hädänalaiseen asemaan joutuneita. Edustusto seuraa Egyptin ja Sudanin turvallisuustilannetta yhteistyössä Pohjoismaiden – ja muiden EU-maiden kanssa.\nEgyptin ja Suomen välinen kehitysyhteistyö nähdään osana Lähi-idän ja Pohjois-Afrikan alueellista kehitysyhteistyötä. Alueellinen tuki kanavoidaan pääasiassa kansainvälisten rahoituslaitosten ja kansainvälisten järjestöjen kautta. Edustustosta käsin tuetaan paikallisen yhteistyön määrärahan avulla Egyptin kansalaisyhteiskuntaa ja sen kautta ihmisoikeuksia ja naisten asemaa maassa.\nLisäksi suurlähetystö viestii Suomen maakuvasta ja edistää Egyptin ja Suomen kansalaisten, elinkeinoelämän sekä instituutioiden välistä verkottumista.


Miesten liigan ottelut viikolla 41 (7.-13.10.) | Sivu 2 | Pääkallon keskustelu - dominoivin salibandyfoorumi\nEtenkin, kun vastustajana oli kriisijoukkue.\n... että tuomari nostaisi tuossa keltaisen kortin? Missä se valtava kuluerä tulee? Miten se vahingoittaa peliä? Kuinka yleisö siitä kärsii?\nNostaisi kenelle ja miksi?\nVitosen saavalle pelaajalle, jotta kaikki (ml. pelaaja itse) tietäisivät, että seuraavasta vastaavasta (siis vitosen arvoisesta rikkeestä) pelaaja lähtee punaisella kortilla suihkuun.\nNyt en ollut niin lähellä Markkolaa, että olisin kuullut hänen mahdollisesti kysyvän "oliko vitonen?", mutta olen ollut sellaisissakin tapauksissa, joissa pelaaja kyselee jälkeenpäin toimitsijoilta, että oliko kyseessä vitonen. Keltaisella kortilla tämä olisi kerrasta selvä kaikille.\nNyt vasta katsoin KrP - Indians pelin. Onpahan huikea rankkarimaalivahti tuo Kanerva. Ei olisi väärin vaikka kiinnittäisi jo nyt hänet majuun spesiaaliveskariksi kolmanneksi. Vai saiko niitä olla vain kaksi...\nAika hävityltä tämä Indians-peli tuntuu vaikka voitto tulikin. Toki sen jälkeen kun käy neljän maalin tappioasemassa, osaa kahta pistettä arvostaa enemmän.\nIndians tuli vahvasti matsin ekan puoliskon, mutta jotenkin vaan pelirohkeus loppui johtoasemassa viimeisessä erässä ja SPV:n karvaus sai aikaan virheitä Indiansin päässä. Sinänsä tosin ihan kova suoritus että saa pidettyä SPV:n kuudessa maalissa varsinaisella peliajalla. SPV:llä puolestaan taisi olla hieman käynnistymisvaikeuksia pitkän pelitauon jälkeen. Tokan erän eka kymppi SPV ihan unessa, Koposen aikalisän jälkeen ryhtiliike ja peliin mukaan.\nVarsinaisesti SPV ei aloittanut huonosti, vaikka häviöllä ekalle erätauolle menivätkin. SPV:n av on vieläkin korkeintaan tyydyttävää, mutta ei enää luokatonta kuten Happee pelissä. Samoin YV (2/3) alkaa pikkuhiljaa toimia. Pelillisesti eka erä aika tasan, toisen eka kymppi täysin Indianssiin, toinen kymppi hienokseltaan SPV:n, kolmas erä ja jatkoaika selvästi SPV:n. Parista jäähystä huolimatta, vain kaksi laukausta Kososelle asti koko päätöserässä.\nSPV:n viisikkopeli vaikutti kömpelöltä kauttaaltaan, vaikka omaan tyyliinsä voiton raapi kasaan vaikka väkisin. Toimii jälleen runkosarjassa, mutta entä keväällä? Löytyykö Koposen pelikirjasta monipuolisuutta haastaa nykypäivän top-4 joukkueita? Tuskin.\nSilti onneksi meillä on SPV. Aina tapahtuu kun punainen on kentällä, varsin viihdyttäviä matseja.\nReaktiot: Zäähly, MiHa ja Staden\nSamaa mieltä! Omaan silmään oli aika selvästi Inkkarien peli, jonka hölmöilivät / jännäsivät tappioksi.\nJaakko Tiira haastatteli Jyrki Holopaista Indians-pelin yhteydessä:\nTätä samaa sitä jaksetaan ihmetellä vuodesta toiseen ja aina se SPV vaan pystyy haastamaan. Viime kaudellakin taisi olla ainut joukkue joka otti esim. Classicilla kolme pistettä\nNimenomaan runkosarjassa mielestäni SPV on loistava vuodesta toiseen. Kevään pelit on sitten asia erikseen, kun pelikirjasta pitäisi löytyä variaatiota voittaa useampi peli samaa jengiä vastaan. Viime keväänä TPS teki SPV:n lopulta täysin aseettomaksi. En ainakaan vielä näe SPV:llä mitään uusia eväitä, jolla kevät voisi johtaa finaalipeleihin.\nEn haluasi enää lähteä tähän samaan keskusteluun viime kevään TPS sarjaa koskien. Tuon välieräsarjan häviön syy ei ollut pelitavallinen. SPV johti tuota sarjaa kunnes menetti eri syistä pahimmillaan 3 vakiokokoonpanon miestä. Kokoonpanomuutosten myötä myös peli hajosi ja TPS vei oikeutetusti sarjan nimiinsä. Jos jengi pysyy terveenä, en näe syitä että SPV edes tarvitsisi mitään uusia eväitä pärjätäkseen ketä tahansa vastaan. Seitsemän mitalia tällä vuosikymmenellä kertoo Koposen kyvyistä valmentaa joukkue kevään peleihin.\nIndiansin palollinen peli on kehittynyt vuosi vuodelta. Nyt jo pystytään haastamaan yksittäisessä pelissä sarjan kärkeä (classic) ja jopa hallitsemaan pitkiä jaksoja muita kärkipään joukkueita vastaan. Hyvää työtä tehty.\nPitkiä jaksoja on vähän tulkinnanvarainen. Eilen selkeää hallintaa Inkareilla n. 10 min. Muuten korkeintaan 50/50 lähinnä ekassa erässä ja viimeiset 30 min. selkeästi perässä. Tämä analyysi ei ole mielipidekysymys vaan faktoihin perustuva.\nTuon välieräsarjan häviön syy ei ollut pelitavallinen.\nTästä olen henkilökohtaisesti vahvasti eri mieltä.\nMutta olet aivan oikeassa, viime kevään muisteluun ei ole syytä lähteä tämän enempää. Peli näyttää miten pitkälle punanutut tällä kaudella yltää, onnea ja menestystä!\nAsioista voidaan olla monta mieltä, mutta fakta on, että viime kevään play-otteluissa SPV voitti 6 peliä kahdeksasta niin kauan rosteri oli ehjä. Vaikea tuosta on tehdä tulkintaa, että tuolla pelitavalla ei voisi pärjätä keväälläkin.\nReaktiot: slavato ja Alakatsomo\nOtteluennakko SB Welhot-ÅIF\nVaikka salibandyliiga hädintuskin on edes käynnistynyt, pelataan Lokakuisessa Kuopiossa pyhäpäivänä salibandyliigassa erittäin merkittävä mittelö Welhot-ÅIF. Tämä ottelu on "Kuuden pisteen ottelu" , jos ylipäätään jostain ottelusta näin voi sanoa missään koskaan. Salibandyliigan monissa ennakoissa on ollut esillä kuvio , jonka mukaan loppukaudesta suoran putoajan, play-out karsijoiden ja ensimmäisen suoran säilyjän paikat miehittävät joukko: Welhot, ÅIF, Tiikerit ja Steelers. Tämä tarkoittaa sitä yksinkertaista tosiasiaa, että näiden neljän joukkueen keskinäiset kamppailut toisiaan vastaan merkitsevät näille joukkueille kamppailua elämästä ja kuolemasta. Nämä 4 joukkuetta tuskin keräävät top-8 joukkueita vastaan muuta kuin irtopisteitä, näin ollen kannattaa kaikki paukut laittaa näihin itselle tärkeisiin otteluihin. Näistä joukkueista keskenään ovat jo mitelleet alkukierrosten aikana Steelers ja ÅIF sekä ÅIF ja Tiikerit. Steelers selätti alkuvaikeuksien jälkeen ÅIF:fin kotisalissaan 8-7 äärimmäisen jännittävien vaiheiden jälkeen, kun taas Sipoossa ÅIF nousi lopun vitosen jäähyn ansiosta jatkoajalle Tiikereitä vastaan, ja hoiti "pakollisen" leiviskänsä rankkareilla Antti Huovisen huudatettua kotiyleisöä rankkarikisan viimeisellä kierroksella. Näin ollen lähtötilanne ennen illan peliä on se, että ÅIF:filla on neljästä ottelusta käsissään Tiikerit-voitosta tulleet kaksi pistettä, kun taas Welhojen ainut piste tuli jäähallipelissä Happeeta vastaan, kun joukkue taipui rankkareilla tiukasti lukemin 7-8.\nWelhoilla otteluohjelma on sarjan alkuun ollut karu, sillä joukkue on kohdannut pelkästään ennakkoon vahvempia joukkueita. Welhot on sarjan avanneen Happee - rankkaritappion jälkeen vieraillut vaikean tuplavierasviikonlopun Espoossa Oilersia ja Indiansia vastaan, ja sen jälkeen hävinnyt ErVille kotonaan. Hotellilauantai Espoossa selittää jälkimmäisen tappion ainakin allekirjoittaneelle, sillä ainakin toimittajan divarivuosina 1996-2003 vieraissa otettiin rankasti märkää, ja sarjapaikka varmisteltiin sitten kotisaleissa. ÅIF puolestaan on saanut haastaa "päävastustajistaan" jo Steelersin ja Tiikerit, ja totutella siten Welhoja helpommin liigavauhtiin. ÅIF pelasi kunniakkaasti Classicin vieraana saaden huomattavan määrän maalipaikkoja Tampereella, ja Tepsiä vastaan kotonakin sinnitteli 4-5 tilanteeseen asti kolmannen erän alussa suht mukavasti- joskin pelinkuva lukuisine TPS-jäähyineen suosi kotijoukkueen sinnittelyä. Welhot puolestaan suoriutui vaikeasta tuplaviikonlopusta Espoossa kunniakkaasti otteluiden ensimmäiset puoliskot , sen jälkeen Inkkarit ja Oilers huristivat ohituskaistaa suht reippaisiin kotivoittoihin. Tämä kuitenkin osoittaa Welhojen potentiaalin, moni muukin joukkue kyykkää Espoossa ja reippailla lukemilla. Welhojen osalta otteluohjelma kuitenkin on helpottamaan päin, kun joukkue kohtaa kolmessa seuraavassa ottelussaan ÅIF:n , Lasbin ja OLS:n ja näiden jälkeen ollaan viisaampia missä Pasi Purhosen valmentama Welhot menee. ÅIF:fin loppu lokakuun meneekin sitten hankalammissa merkeissä, kun joukkueella on luvassa neljä peräkkäistä vierasottelua järjestyksessä Welhot, SPV, LaSB ja ErVi. ÅIF:fin toiveena varmasti on varastaa vieraskiertueelta mahdollisimman monta irtopistettä, jotta joukkue säilyy Marraskuun kotiotteluputkeen saakka pelissä kiinni.\nWelhot oli ylijohtava Toni Lötjösen ykkössuosikki pääkallon kallocastissa putoamaan suoraan divariin, kun taas tanssipari Joel Siltanen lähettäisi Titanicin kyytiin viime kevään ylläripylläri-ryhmän Sipoosta. Molemmissa mielipiteissä varmastikin lymyää totuuden siemen, sillä Welhot varmasti kärsii Iiro Lankisen, Eero Vepsäläisen ja Tero Josse Korhosen poislähdöistä , ja kun pohjilla on sitä edeltävän kauden syöttötykki Juha Rautiaisen lähtö, niin varmasti kirpaisee tehomiesten poistuvuus Savon suunnalla.\nHelpomassa tilanteessa ei suinkaan ole tämän illan vastus ÅIF, sillä joukkueen ylivoimainen alakerran maestro Kaapo Tähkä lähti isänsä maille Joensuun Josban divarijoukkueeseen, ja tilalle on tullut ainoastaan divaritasolla kunnostautuneita pelimanneja. ÅIF:ssa kuitenkin on nyt nuorilla ollut mahdollisuus murtautua pelaavaan kokoonpanoon, ja parhaiten tilaisuuden on hyödyntänyt nuori Patrik Korpiniemi. Vielä viime kaudella C1 pojissa pelannut Korpiniemi on kirjauttanut kolmeen pelaamaansa otteluun tehot 1+3, joista uran avausmaali syntyi makeimmassa mahdollisessa paikassa- Classicin vieraana. Welhojen ykkösviulua on alkukierroksilla soittanut tuttu liigamies Aleksi Ahokas, jonka etuna on se, että mies oli viime kauden liigassa käsittämätömän hyvällä plusmiinussaldolla liikenteessä Welhojen ryhmässä. Kun muuta avainmiehet Iiro Lankista lukuunottamatta olivat pakkasen puolella yli parikymmentä kihausta, niin Ahokkaan saldo oli runsaasta vastuunkannosta huolimatta vain -6. Tehojen puolesta Welhoista hyvin ovat avanneet myös viime kauden pakkaskuningas Riku Tuononen (-28) ja telkkaristakin tuttu TIS-Jeppe eli Jesper Kauhanen. Jos ÅIF venyy äärimilleen, on Jepelle luvassa rankka iltanuotio videokoosteineen Purhosen pajassa. Vierailijoista äärimmäisen kokenut Miro Herlin mahtuu teksti-tv:n pistepörssissä ensimmäiselle sivulle 2+6 tehoillaan, mutta nuori ja kiero Oliver Sillanpää kärkkyy pisteen perässä tehoillaan 5+2. Sillanpää on Korpiniemen ohella ollut piristävä näky liigankin sarjatasolla, sillä nuoret ovat liikkeellään osoittaneet pärjäävänsä myös kirkkaamiissa saleissa.\nEnnuste: Kumpikaan joukkue ei tätä ottelua halua hävitä, koska vastassa on päävastustajiin kuuluva ryhmä. Näin ollen luvassa on riskejä välttävien ryhmien kaksinkamppailu, joka repeää isompiin lukuihin ainoastaan silloin, jos jommallakummalla joukkueella tunne ottaa vallan, ja ottelussa nähdään punainen kortti tai viiden minuutin rangaistus. Muutoin luvassa on haarukkaan Welhot 4,5,6 ÅIF 4,5,6 osuva ottelu.\nReaktiot: Sheikki, Dominos, FuriousT ja 4 muuta\nVeikkausTV-ennakko illan peliin:\nKausi pelastettu, maalibiisi on taas ennallaan.


Hiljaisuus hoitaa mieltä | Anna.fi\nHiljaisuus hoitaa mieltä\nOsaatko hiljentyä ja pysähtyä kuuntelemaan pelkkää hiljaisuutta? Hiljaisuus on uutta luksusta. Siinä kuulee paremmin ennen kaikkea itseään.\nDesibeleillä voi mitata vain ulkoista hiljaisuutta. Sisäinen hiljaisuus on rauhaa, tyyneyttä ja kiireettömyyttä. Sisäistä hiljaisuutta tarvitset mielesi ja ruumiisi tasa-painottamiseen, oman itsesi löytämiseen. Hiljentymisen ja pysähtymisen taito on jokaisella ihmisellä. Nykymaailman menossa tämä taito on monella hämärtynyt ja jäänyt kiireen sekä suorittamisen jalkoihin.\nJokainen tarvitsee hiljaisuutta terveyden ja elinvoiman lähteeksi. Melulla on tutkitusti lukuisia haitallisia terveysvaikutuksia. Se jopa vähentää vastustuskykyämme ja on yhteydessä mielen ongelmiin.\nUskonnoissa hiljentymisellä on iso merkitys. Se liittyy jumaluuden kohtaamiseen kristinuskon lisäksi ainakin juutalaisuudessa, hindulaisuudessa, islamissa ja buddhalaisuudessa. Hiljaisuuden retriitit kuuluvat myös evankelis-luterilaisen kirkon toimintaan juontaen juurensa kristinuskon alkuvuosisadoilta. Tänä vuonna 25 vuotta täyttänyt Hiljaisuuden ystävät ry on kouluttanut yli 700 retriitinohjaajaa. Retriitit ovat hiljaista lepo- ja mietiskelyaikaa, jolloin vetäydytään äänettömyyteen ja rukoukseen yhdessä toisten kanssa.\nHiljaisuuden Ystävät ry:n toiminnanjohtaja, pastori Sirkka-Liisa Raunio puhuu hiljaisuuden viljelystä.\n-Hiljaisuus on kuin avara tila, jota kannamme sisällämme. Hiljaisuus on olotila, mutta sen voi omaksua myös laajemmaksi elämänasenteekseen.\nHiljaisuuden viljelyn vihollisina Raunio pitää ennen kaikkea kiirettä, vaatimuksia ja suorittamista.\nPsykologi Kati Raikamo ohjaa asiakkaitaan ja asiakasryhmiään hiljentymään ja pysähtymään. Tietoisuustaidon ja kongnitiivisen psykoterapian asiantuntijana Raikamo painottaa, että hiljentymisen taito antaa paljon hyvinvointia.\n-Sisäinen hiljaisuus on se olennainen hiljaisuus. Toki ulkoinen hiljaisuus varsinkin aluksi helpottaa löytämään sisäisen rauhan, mutta harjaannuttuaan sisäisen hiljaisuuden voi löytää missä vaan.\nJokaiselle syntyy päivittäin mielen melua. Jos tätä melua ei osaa kohdata ja vaimentaa, se kertyy painolastiksi mieleen ja tunteisiin – jopa kehon tasolle.\n-Ajatukset ja tunteet saavat sydämen väpättämään ahdistuksesta. Sydämentykytykset puolestaan vahvistavat ajatuksia ja tunteita, jolloin oravanpyörän vauhti vain kiihtyy entisestään. Kielteiset ajatukset, pelot ja huolet aiheuttavat keholle saman rasitteen kuin ulkoinen uhka.\nMoni saisi helposti lisää hyvinvointia, kun opettelisi olemaan läsnä sekä kuuntelemaan itseään, tunteitaan ja tarpeitaan.\n-Olennaista on myös keskittyä ajattelemaan myönteisesti ennen kaikkea itsestään, hyväksymään itsensä. Kun kokee olevansa arvokas sellaisena kuin on, ei tarvitse hakea hyväksyntää suorittamisesta.\nPsykiatrian dosentti Tarja Melartin toteaa hiljaisuudesta tulleen ajassamme ylellisyyttä. Hänen mukaansa hiljaisuus liittyy ehdottomasti vahvaan mielenterveyteen.\n-Hiljaisuuden kuunteleminen on taito, jota kannattaa harjaannuttaa, jollei sitä ole. Hiljaisuus voi tuntua aluksi ahdistavalta, koska se voi nostaa pintaan kipupisteitä.\nHiljaisuuden ahdistavuus ei välttämättä ole huono asia. Päinvastoin sillä on tervehdyttävä vaikutus, kun pääsee ahdistavien asioiden juurille. Joku saattaa pysähtyessään huomata, että parisuhde ei ole kunnossa, mutta ongelma on peittynyt touhuamiseen ja kiireeseen.\n-Yhdelle pysähtyminen voi olla suorastaan nautinnollinen kokemus, mutta toinen voi sitä vastoin havaita, että hänen on ensin selvitettävä tuskallisia asioita voidakseen elää tässä hetkessä. Monet pakenevat läsnäoloa kiireeseen ja suorittamiseen. He saattavat ahdistua tai masentua, ylensyödä tai käyttää alkoholia. Ollaan paossa itseä ja tätä hetkeä.\nMasennusta tutkinut Melartin tietää, että sitä synnyttää usein omista tarpeista ja tunteista eli omasta itsestä vieraantuminen. Kaikki eivät ole lapsuudessaan saaneet eväitä hiljaisuudesta käsin toimimiseen, mutta taidon voi oppia. Tähän kannattaa panostaa, sillä elämä antaa enemmän, kun sitä ei tarvitse juosta kiinni tai karkuun.\nLiian usein unohdamme itsemme; juuri hiljaisuuden kautta on mahdollista tehdä hyvää itselleen. Se on ylellisyyttä, jonka avulla tulee tietoiseksi omista tunteistaan ja tarpeistaan.\nÄänettömyys ei ole hiljaisuudessa olennaista. Hiljaisuus on korvien välissä, ei niiden ulkopuolella.\n1. Varaa hiljentymiselle aikaa. Voit hyödyntää esimerkiksi työmatkasi sisäisen tilasi katsastamiseen.\n2. Paikanvaihto helpottaa usein hiljentymistä. Kotona liian moni tekemätön asia saattaa hankaloittaa hiljaisuuden kuuntelemista.\n3. Tärkeintä on löytää oma hiljentymistapa. Luonto auttaa usein hiljentymään kuin luonnostaan.\n4. Paikallaolo ei auta kaikkia hiljentymään. Voit myös kävellä rauhallisesti ilman sykemittaria.\n5. Lukeminen saattaa auttaa. Lue mieluummin miete- tai runokirjaa kuin romaania, johon voit uppoutua omien ajatustesi sijaan.\n6. Voit kokeilla ohjattua rentoutumista; esimerkiksi harjoituksia rentoutus-CD:n avulla.\n7. Tee päivän askareesi mahdollisimman hitaasti ja tietoisesti: Syö hitaasti. Lue hitaasti. Kirjoita hitaasti. Jopa tiskaa hitaasti tunnustellen tiskiaineen vaahtoa.\n8. Sytytä kynttilä ja katso sen rauhoittavaa liekkiä.\n9. Pyri löytämään kotoa tai omasta elinympäristöstä sellainen rauhoittava paikka, jonka otat hiljentymisen tyyssijaksi. Harjaannuttuasi jo pelkkä paikan näkeminen luo rauhoittavan mielen.\n10. Alkuunpääsy yksin saattaa olla vaikeaa, joten älä arastele ohjattuun hiljentymiseen osallistumista. Esimerkiksi seurakunnan järjestämä retriitti voi olla hyvä idea, vaikka et hiljaisuudella tavoittelisi muuta kuin oman äänesi kuulemista.\n11. Ole kärsivällinen. Heti et välttämättä kuule mitään. Saattaa mennä muutama kuukausi, ennen kuin opit hiljentymään\n* mieli rauhoittuu ja rauhoittuessaan kirkastuu\n* omat tavoitteet, tarpeet ja tunteet selkiytyvät.\n* rauhallinen mieli pystyy keskittymään yhteen asiaan\n* keskittyminen lisää tehokkuutta niin kotona kuin töissä\n* uusi tieto organisoituu paremmin levossa ja rauhassa\n* uni on levollisempaa\n* ihmissuhteet muuttuvat helpommiksi ja antoisammiksi\n* elämässä on enemmän iloa ja nautintoa, kun elää nykyhetkessä


Kuka digitoisi luonnon? 13 miljoonaa näytettä odottaa kuvaajaa – LUOMUS\nKuka digitoisi luonnon? 13 miljoonaa näytettä odottaa kuvaajaa\nJulkaistu 21.11.2018 Kuva: Pekka Malinen\nLuonnontieteellisessä keskusmuseossa lepää 13,3 miljoonan eläin-, kasvi-, sieni-, kivi- ja fossiilinäytteen kokoelma, joka on kerätty yli 300 vuoden aikana. Ilmastonmuutoksen ja lajikadon aikakaudella nämä näytteet ovat tärkeämpiä kuin koskaan. Jokainen näyte pyritään kuvaamaan ja tiedot siirtämään tietokantaan. Urakan toteuttaminen on monimutkaista ja vie vuosia, mutta työ on elintärkeää. Planeettamme tulevaisuus voi olla osin siitä kiinni. Vuonna 2017 Luomus digitoi jo yli 350 000 näytettä, kun muutama vuosi aiemmin vuositulos oli joitakin kymmeniä tuhansia.\nVaikka yleisölle avoimet näyttelyt ovat Luomuksen näkyvintä toimintaa, museon tärkein ja mittavin tehtävä on luontoon liittyvien kokoelmien säilyttäminen ja kartuttaminen sekä tarjoaminen tutkimusaineistoksi. Näytteitä on säilötty kuivaamalla, pakastamalla ja alkoholiin upottamalla. Kokoelmat ovat maailman viidenkymmenen suurimman luonnontieteellisen kokoelman joukossa.\nIkivanhoista näytteistä voidaan tutkia digitoidussa muodossa aivan uusia asioita. Lisäksi tutkijat ympäri maailmaa voivat hyödyntää niitä; digitoidut näytteet tarjoavat ilmaston- ja ympäristön muiden muutosten sekä lajikadon tutkijoille suoran näkymän eri lajien määriin ja elinalueisiin satojen vuosien aikana. Viime vuosikymmeninä on alettu ymmärtää, miten mieletöntä vauhtia me ihminen muuttaa maapalloa. Siksi kaikki vertailutieto menneiltä ajoilta on äärettömän arvokasta. Vain sen avulla pystytään näkemään, kuinka paljon ympäristöä on jo nyt muuettu ja kuinka nopeasti muutos on edennyt.\nVoit lukea uutisen täältä.\n8.8.2019 admin Uncategorised Comments Off on Kuka digitoisi luonnon? 13 miljoonaa näytettä odottaa kuvaajaa


Arcusys ja Helsingin yliopisto kehittivät tutkimusperustaisen palautejärjestelmän | Arcusys Finnish English LinkedIn Facebook Twitter Youtube Instagram Töitämme Palvelut Työpaikat Yritys Uutiset Blogit Yhteys \nArcusys ja Helsingin yliopisto kehittivät tutkimusperustaisen palautejärjestelmän\nTietotekniikan palveluyritys Arcusys Oy ja Helsingin yliopisto ovat yhteistyössä kehittäneet automatisoidun palautejärjestelmän. Järjestelmä tukee opintoja ja tuottaa konkreettista ja vertailukelpoista tietoa opiskelujen etenemisestä. Pilotoinnin jälkeen järjestelmä laajenee koko Helsingin yliopiston ja noin 35 000 opiskelijan käyttöön vuoden 2014 loppuun mennessä. Avoimen lähdekoodin teknologiaan pohjautuvaa järjestelmää voidaan soveltaa tehokkaasti myös esimerkiksi kilpailluilla kuluttajamarkkinoilla. Ratkaisu on herättänyt myös kansainvälistä kiinnostusta. Helsingin yliopiston LEARN-tutkimusprojektin päällikkö Anna Parpala arvioi palautejärjestelmän tehokkuuden, tiedon konkreettisuuden ja tietojen vertailtavuuden tuovan merkittävää laadullista lisäarvoa ja kustannustehokkuutta yliopiston arkityöhön. Hyötyjiä ovat sekä opiskelijat, tiedekunnat ja laitokset.\nKyse on sekä oppimisen että opetuksen palautteesta. Palautejärjestelmän kautta saamme jatkossa konkreettista tietoa ja tuloksia opintojen etenemiseen vaikuttavista tekijöistä, opintojen kuormittavuudesta kuten myös oppimisympäristön hyvistä käytännöistä sekä opintoja edistävistä seikoista. Kerättyä aineistoa on mahdollista hyödyntää myös tutkimuskäyttöön, projektipäällikkö Anna Parpala listaa.\nParpalan mukaan Helsingin yliopisto on rakentanut yliopisto-oppimisen tutkimuspohjaista kyselyä jo vuosien ajan. Käytössä on ollut manuaalinen palautejärjestelmä, joka on sinällään tukenut opiskelijoiden oppimista ja opetuksen kehittämistä, mutta joka on arkityössä osoittautunut työlääksi, hajanaiseksi ja hankalasti hallittavaksi. Manuaalista järjestelmää ei tästä syystä voitu tarjota kaikille tiedekunnille.\nJotta koko yliopisto voi hyödyntää tutkimuspohjaista palautetta, yliopisto haki vuonna 2011 kilpailutuksen kautta toteuttajaa automatisoidulle palautejärjestelmälle. Kilpailun voittanut Arcusys on Parpalan mukaan ymmärtänyt yliopiston tarpeet loistavasti.\nKieli on ollut aidosti yhteinen. Monin paikoin olemme saaneet enemmän kuin olemme osanneet pyytääkään, Parpala iloitsee. Palautejärjestelmästä on tullut kyselyjä useista yliopistoista. Yliopistot muun muassa Hollannissa, Ruotsissa ja Yhdysvalloissa ovat olleet kiinnostuneita suomalaisesta innovaatiosta. Poimi palaute, kuuntele kuluttajaa\nArcusys on tuotteistanut ratkaisun Liferay-pohjaiseksi VAHTIE-palautejärjestelmäksi. Oman järjestelmänsä Helsingin yliopisto on nimennyt toimintaympäristöä kuvailevaksi LEARN-palautejärjestelmäksi. Palautejärjestelmän taipuisuus, integroitavuus ja toimialakohtainen kehittämismahdollisuus ulottuvat käytännössä paljon nimikointia syvemmälle. Arcusys Oy:n varatoimitusjohtaja ja oppimisratkaisuihin erikoistunut Jari Järvelä muistuttaa, että VAHTIE-palautejärjestelmä on konkreettinen ja aikaa säästävä työkalu yrityksille, jotka ottavat asiakkaansa mukaan kehittämään palveluaan – mahdollisimman syvällinen tieto kuluttajien mielipiteistä ja valinnoista auttaa yritystä palvelukokonaisuuden muotoilemisessa. Palautejärjestelmä kerää, koostaa ja käsittelee tiedon automaattisesti. Järjestelmä on integroitavissa myös muihin tietojärjestelmiin; VAHTIE tarjoilee seulomansa datan halutussa muodossa myös muille järjestelmille.\nVAHTIEn käytettävyys korostuu kaikissa käyttötarkoituksissa kyselylomakkeista raportointiin. Tutkimuslomakkeet lähetetään webbikyselyinä tai sähköpostitse. Vastaustilanne ja tarvittavat muistutukset hoituvat automaattisesti. VAHTIE eroaa olennaisesti perinteisestä palautejärjestelmästä myös siinä, että järjestelmä mahdollistaa myös vuorovaikutuksen, Arcusys Oy:n varatoimitusjohtaja Jari Järvelä kiteyttää. Lisätiedot: Arcusys Oy Jari Järvelä varatoimitusjohtaja Seuraava: Arcusys valittiin Suomen parhaiden työpaikkojen joukkoon Edellinen: Arcusys Oy on valittu Kasvuväylä -ohjelmaan Asiakkaaksi? Ole yhteydessä: +358 13 748 335 sales@arcusys.fi Työpaikat: arcusys.fi/tyopaikat Media: anna.purmonen@arcusys.fi LinkedIn Facebook Twitter Youtube Instagram Jaa Töitämme Palvelut Työpaikat Yritys Uutiset Blogit Yhteys Finnish English LinkedIn Facebook Twitter Youtube Instagram


Elokuva-arvio: Apinan kosto elää - Keskisuomalainen\nKulttuuri 12.07.2017 13:45\nElokuva-arvio: Apinan kosto elää\nSota apinoiden planeetasta on hienosti toteutettu scifi-spektaakkeli.\nApinoiden joukkoja johtaa jälleen Caesar. Kuva: Courtesy of Twentieth Century Fo\nApinoiden planeetta -elokuvasarja on poikkeus säännöstä, jonka mukaan jatko-osien tehtailu on mielikuvituksetonta rahastusta. Matt Reevesin ohjaama Sota apinoiden planeetasta taitaa olla jo yhdeksäs Apinoiden planeetta -elokuva, jos alkuperäiset, Pierre Boullen romaanista innoittuneet elokuvat lasketaan mukaan.\nHarvoinpa Hollywoodista tulee näin tyylikkäästi toteutettua scifi-spektaakkelia, joka on samaan aikaan sopivasti mahtipontista silmänruokaa ja vivahteikasta jännitystä. Tarinassa on kosmista paatosta, moraalista ankaruutta ja koskettavuutta. 2010-luvun Apinoiden planeetta -elokuvista tämä lienee paras.\nSe, että päähenkilöt ovat efekteillä luotuja apinoita, joita näyttelijät ovat loihtineet live-action-tekniikalla, näyttää ja kuulostaa pelottavankin inhimilliseltä. Elokuvan ainoan olennaisen ihmisroolin esittää Woody Harrelson kaljupäisenä everstinä, jonka tylyys muistuttaa Ilmestyskirja. Nyt -elokuvan eversti Kurtzista.\nSota apinoiden planeetasta alkaa tilanteesta, jossa mystisen viruksen orjuuttamat ihmiset ja ihmisälyn saavuttaneet apinat ovat sodassa keskenään. Luolissa piileskelevien apinoiden heimoa johtaa Caesar (Andy Serkis), joka halajaa rauhaa.\nKun ihmisten armeija tekee verisen iskun apinoiden leiriin ja Caesar menettää perheensä, Caesar lakkaa elättelemästä toiveitaan rauhasta ja suuntaa kostoretkelle, etsimään käsiinsä ihmisarmeijan päällikköä. Mukaan tuppautuvat Caesarin uskolliset ystävät ja mykkä orpotyttö, jonka viattomuus on vastapainoa sodan julmuudelle.\nElokuvan tarinassa, tilanteissa ja ohjaaja Reevesin huolitellussa ohjauksessa on tuntua sotaelokuvista vuosikymmenten takaa. Mieleen tulevat esimerkiksi David Leanin elokuvat, vaikkapa Kwai-joen silta ja monet muut yhteen asemapaikkaan sijoittuvat sotaelokuvat, joissa juoni tihentyy vankileirielämän ympärille. Taistelujen koreografiat ja näyttävyys ovat toki nykypäivää, eikä lopun kaaosta voi ainakaan hillityksi haukkua.\nMukana kulkevat luontevasti väkivallan ja väkivallattomuuden aiheet tiivistyen Caesarin romanttiseen asemaan eräänlaisena vallankumouksellisena, ”sorretun kansansa” vapauttajana.\nNäin armottomista aineksista olisi voinut tehdä rajummankin dystopian, mutta Hollywoodin aivottoman kesäviihteen mittapuilla kyseessä on taiten tehty, melankolinen seikkailu.\nOhjaus: Matt Reeves, käsikirjoitus: Mark Bomback, Matt Reeves, kuvaus: Michael Seresin, musiikki: Michael Giacchino. Pääosissa: Andy Serkis, Woody Harrelson. Tyylilaji: Draama, toiminta, seikkailu, sci-fi, 3D. K-12.


Mitä tehdä, kun IRS: n on vahvistettava henkilöllisyytesi - hyödyllisiä artikkeleita - 2021\nJos IRS: n on otettava sinuun yhteyttä, koska he ovat huolissaan henkilöllisyysvarkauksista (tai olet lähettänyt ilmoituksen henkilöllisyytesi varastamisesta), tässä sinun on tiedettävä, ja tässä on miten voit tehdä sen.\nJos IRS: n on vahvistettava henkilöllisyytesi, he lähettävät sinulle 5071C-kirjeen. Sinulla on oltava edellisen vuoden veroilmoitus ja kuluvan vuoden veroilmoitus, lomakkeet W-2, 1099 sekä aikataulut A ja C, ennen kuin ryhdyt toimenpiteisiin henkilöllisyytesi varmistamiseksi. Voit tarkistaa kahdella tavalla:\nSoita numeroon 5071C-kirjeen yläkulmassa puhuaksesi jonkun kanssa toimistossa.\nVastaa sarjaan kysymyksiä idverify.irs.gov. Kysymykset liittyvät yhteystietoihisi ja viime vuoden veroilmoituksen tietoihin - kuten oikaistut bruttotulot.\nVaikka tämä kaikki kuulostaa vähän pelottavalta, sinun tulee olla varovainen, ettet joudu huijausten uhriksi. Tiedätkö, ottaako IRS todella yhteyttä sinuun, koska saat virallisen 5071C-kirjeen postitse. IRS ei koskaan tavoita sinua puhelimitse tai sähköpostitse.\nKuinka tarkistaa henkilöllisyytesi, jos IRS epäilee epäilyttävää veroilmoitusta Kuluttaja\nCopyright 2021 Mitä tehdä, kun IRS: n on vahvistettava henkilöllisyytesi


Kaivattu Histamiini kirmaa jälleen televisioon | Yle Uutiset | yle.fi\n7.3.2014Päivitetty 7.3.2014 13:24\nHistamiini, Rölli-peikko, Hinku ja Vinku, Kössi Kenguru ja Pelle Hermanni ovat muutamia rakastettuja hahmoja, jotka ovat tulleet tutuksi Ylen television lastenohjelmista. Lastenohjelmien säännölliset lähetykset alkoivat vuonna 1964, josta on kulunut nyt 50 vuotta.\nHistamiini ja hänen luojansa, kirjailija Raili Mikkanen vierailivat Aamu-tv:n Tähtihetkessä. Alun perin Histamiini syntyi Kukkaset-sarjaan ja nyt marionettihevonen täyttää jo 35 vuotta.\n- Histamiinille kuuluu hyvää, telkkarissa ei nyt ole uusia ohjelmia tullut, mutta vähän on vilahdellut Histamiini siellä sun täällä. Histamiini siirtyy sähköisellekin puolelle kirjoissa tänä keväänä, että kyllä se modernina yrittää pysytellä koko ajan.\nMikkanen käsikirjoitti televisioon Histamiinia, Histamiinin ääni ja liikuttaja oli Matti Ranin ja hänen vaimonsa Irja Ranin ohjasi ohjelmaa.\n- Matti oli kerta kaikkiaan mainio. Se oli kivaa ryhmätyötä. Meillä oli sillä lailla synkka, että ei ikinä tullut minkäänlaisia epäselvyyksiä, että mitä toinen tarkoittaa. Hurjan hyvin puhallettiin yhteen hiileen ja sitä lastenohjelmien tekeminen tarvitsee.\nLastenohjelman pitää lähteä hyvästä käsikirjoituksesta\nYlen luovin sisältöjen johtaja Ville Vilén sanoo, että hyvä lastenohjelma lähtee käsikirjoituksesta, johon panostetaan tulevaisuudessakin.\n- Draama ja käsikirjoittaminen ovat ne, joihin tullaan satsaamaan ihan kaikissa ikäryhmissä.\nVilénin mielestä lastenohjelman on oltava kasvatuksellinen ja viihdyttävä paketti. Siihen tähdätään myös uudessa koko perheen kuusiosaisessa draamassa Ihan sama.\n- Uudessa draamassa puhutaan lasten identiteetistä ja kasvamisesta, mutta se on totta kai viihdyttävä ja jännittävä. Kyllä julkisen palvelun lastenohjelmissa mietitään, että on joku sanoma, mutta välillä pitää nauraa vaan.\nRaili Mikkanen on samoilla linjoilla Ville Vilénin kanssa_._\n- Minusta välillä kikattelu on ihan hyvä meille jokaiselle. Se on jollain lailla puhdistavaa, mutta ei suinkaan niin, että kaikki olisi vain höpsöttelyä.\nNykypäivänä lapset kasvavat älypuhelin kädessä ja nenä kiinni tabletissa. Internet ja kosketusnäyttö ovat suunta, johon lastenohjelmatkin menevät yhä enemmän, sanooVilén. Tulevaisuudessa nähdään sekoitus draamaa, käsikirjoitettuja hahmoja ja vauhtia.\n- Nyt kasvaa sellainen sukupolvi, joka kaipaa toimintaa.\nkulttuuriviihdeTähtihetkiHistamiini (hahmo)Raili MikkanenhistamiiniSuomalaiset lastenohjelmatlastenohjelmatlasten- ja nuortenkirjallisuussuomenkielinen kirjallisuus


Yksityisyyden suoja – Zhangjiajie Yijiaqin Hotel virallinen sivusto | Hotellit kohteessa Zhangjiajie\nTämä yksityisyydensuoja koskee sivustoa www.yijiaqinhotel.com, jonka omistaa ja tarjoaa Zhangjiajie Yijiaqin Hotel. Tässä yksityisyydensuojalausekkeessa kuvaillaan, miten keräämme ja käytämme sivustolla www.yijiaqinhotel.com antamiasi tietoja, jotka voivat sisältää henkilötietoja. Siinä esitellään myös sinulle saatavilla olevat, henkilötietojesi käyttöä koskevat vaihtoehdot, ja kerrotaan miten pääset käsiksi näihin tietoihin ja miten voit päivittää niitä.\nJos haluat vastustaa tarkoitusten C–F mukaista käsittelyä eikä vastustamiseen liittyvää vaihtoehtoa ole suoraan saatavillasi (esimerkiksi tilisi asetuksissa) tarvittavassa laajuudessa, otathan yhteyttä majoituspaikkaan ateddd178@sina.com .\nLuotamme siihen, että henkilötietosi ovat aukottomia, täsmällisiä ja ajantasaisia. Ilmoitathan meille pikaisesti henkilötietojesi muutoksista tai epätäsmällisyyksistä ottamalla yhteyttä majoituspaikkaan ateddd178@sina.com . Käsittelemme pyyntösi sovellettavan lainsäädännön mukaisesti.\nJos sinulla on kysymyksiä tai huolenaiheita siitä, miten käsittelemme henkilötietojasi tai jos haluat käyttää tähän käytäntöön liittyviä oikeuksiasi, voit ottaa meihin yhteyttä: ateddd178@sina.com . Voit myös ottaa yhteyttä paikallisiin tietosuojaviranomaisiin, jos sinulla on kysymyksiä tai valituksenaiheita.


Moomin Characters No1 Juliste - Muumihahmoluonnos - desenio.fi\nTauluja / Julisteet / Lasten taulut / Muumit / Moomin Characters No1 Juliste\n– Harmaa luonnos Muumilaakson päähenkilöistä piirrettynä harmaalla vaaleanbeigelle taustalle Luonnos Muumilaakson päähenkilöistä vasten vaaleanbeigeä taustaa. Nämä söpöt ja hullunkuriset hahmot ovat tuttuja monille, ja tämä juliste on täydellinen valinta lastenhuonetta sisustettaessa! Ripusta yhdessä Moomin Characters No2:n kanssa täydelliseksi pariksi.\nJulisteessa on valkoinen painettu reunus, joka kehystää aiheen kauniisti. 14063-4 Kehyskartonki ei sisälly hintaant Juliste painetaan sitten tilauksen mukaan ja lähetetään sinulle. Jos olet tilannut muita tuotteita, tulet siis samaan kaksi erillistä lähetystä. 100x150-kehykset lähetetään kotitoimituksena ja toimitetaan kotiovellesi. Jos tilaat muita tuotteita 100x150-kehysten kanssa, huomaa, että ne lähetetään erillisenä toimituksena, sillä ne toimitetaan eri varastoista.


Sopimus poikimaan - Taloussanomat - Ilta-Sanomat\nJWT Helsinki odottaa töitä Nokialta\nJulkaistu: 15.8.2007 15:14 , Päivitetty: 15.8.2007 15:15\nNokian viime viikolla julkistama mainostoimistovalinta herätti riemua Helsingin Ruoholahdessa. Nokian uutena globaalina mainostoimistona aloittavan JWT:n Helsingin-toimiston johtaja Jean Gallen odottaa sopimuksen poikivan lisää töitä myös Suomessa.\n– Tällaista tiliä ei tietysti siirretä yhdessä yössä. Lähiviikot ja -kuukaudet kertovat muutoksen vaikutukset, toimitusjohtaja Jean Gallen muotoilee.\nGallenin mukaan Nokian valinta kertoo, että WPP-konserniin kuuluvan JWT:n globaali verkosto toimii oikeasti.\nSuomessa Nokian mainontaa ovat aiemmin tehneet pääasiassa Hasan & partners ja SEK & Grey. Grey-ryhmä hoiti aiemmin Nokian Mobile Phones -toimialan globaalia mainostiliä, joka heinäkuussa siirtyi Wieden + Kennedylle.\nInterpublic-konserniin kuuluvaan Hasaniin JWT:n valinta kattotoimistoksi ei toimitusjohtaja Timo Everin mukaan vaikuta millään lailla ainakaan heti. Interpublic jatkaa globaalia yhteistyötä Nokian Multimedia-toimialan kanssa. Myös Enterprise Solutionsin ja WPP:n yhteistyö jatkuu.\nKattotoimisto JWT:n tehtävänä on tukea Nokian muita mainostoimistoja globaalien kampanjoiden toteutuksessa sekä toimia yhtiön strategisena kumppanina paikallistason markkinoinnissa.\nEveri pitää Nokian ratkaisua osoituksena siitä, että yhtiö tietää tarkalleen, mitä on tekemässä.\n– Nokia on valinnut toimistoja, joilla on omat vahvat roolinsa. JWT on pyrkinyt nostamaan luovan suunnittelunsa profiilia, mutta sen vahvuus on kansainvälisessä jakelujärjestelmässä, Everi toteaa.


Fox | Viipurin Koirat ry\nHome » Kotia etsivät » Kodin saaneet » 2012 » Fox\nFox muutti omaan kotiin.\nFox on kaunis, suloinen, iloinen – ihan täydellinen nuorukainen. Leikkisä poika on aina valmis telmimään Olgalla asuvien muiden koirien kanssa, eikä pojan hyväntuulisuutta tunnu lannistavan mikään.\nFox tulee erinomaisesti toimeen kaikkien kanssa: on kyse sitten koirista, ihmisistä tai kissoista.\nVaikka Fox on pieni ja suloinen, rakastaa poika silti pitkiä lenkkejä ja muuta puuhailua. Pelkkä lähikorttelin kiertäminen ei siis tälle pojalle riitä aktiviteetiksi. Muuten poika ei aseta erityisiä vaatimuksia uudelle kodilleen: yhtä hyvin poika sopeutunee niin maalle kuin kaupunkiinkin.\nFoxin arvioidaan olevan nyt noin vuoden ikäinen, eli poika olisi syntynyt vuoden 2011 alussa. Foxilla on korkeutta noin 35 cm ja poika on kastroitu. Fox voi kipittää Suomeen heti, kun sopiva koti on löytynyt!


Virolainen: 676. Kuntien perintää sättivät oikeustietelijät sätkivät tyhjää\nLähettänyt Jyrki Virolainen klo 12/03/2012\nJaa-a. Itseltä jäi viime keväänä epähuomiossa yksi kunnan hammaslääkärilasku maksamatta, se oli siis jotain 30 euroa. Omaa hölmöyttäni muistutusmaksukin meni ohi. Sitten kun tuli Lindorffilta lasku, niin summa oli myöhästymismaksuineen lähemmäs sata euroa, vai oliko itse asiassa ylikin, en muista.\nOma moka, ei siinä mitään. Ei kannata valittaa, sinällään. Mutta melko kallista on. Kannattaa maksaa ajallaan.\nMitenkä lienee julkisen saatavan suoran ulosottokelpoisuuden laita, kun hakijana on perintätoimisto? Eikös saatava silloin menetä tämän statuksensa. Näin päättelisin verojen ja maksujen täytäntöönpanosta annetun lain 5 §:n 2 momentista, jonka mukaan perintätoimen harjoittaja tms. ei saa esíintyä velkojan toimeksiannosta hakijana tai asiamiehenä julkisen saatavan ulosotossa.\nMitä sitten jos köyhä saa ostarilla sydänkohtauksen ja viedään tajuttomana ensiapuun?\nLaskua tulee kuljetuksesta ja polimaksusta.\nEi kun Lindorffille vaan vaikka lasku on ulosottokelpoinen ilman tuomioistuimen päätöstäkin.\nEpileptikoilla on mahdollisuus käyttää kaulassaan levyä jolloin ensiapuryhmä saa heti tietoa esim epilepsiakohtauksesta.\nVoisiko rahaton halutessaan käyttää myös jotakin levyä jossa olisi ilmoitus joka kertoo että älkää hoitako, minulla ei ole varaa...\nHS:n tämänpäivän numerossa haastattelema "Seppo", joka on entinen yrittäjä, kertoo, että hänen 1 200-1 300 euron suuruiset sairaalaskunsa ovat kasvaneet perinnän myötä kymmenkertaisiksi. Seppo kertoo saavansa eläkettä vain 600 euroa kuukaudessa. Eläkekertymä on jäänyt pieneksi siksi, että yrittäjänä toimiessaan Seppo ei kertomansa mukaan välittänyt maksaa eläkemaksuja riittävästi. Seppo on selättänyt vuonna 2006 todetun syövän, mutta ei kuulemma selviä sairaalamaksuista.\nOlisikohan ne eläkemaksut kuitenkin kannattanut maksaa aikoinaan lain mukaisesti, jottei nyt tarvitsisi valittaa eläkkeen pienuutta? Joutuuko "Seppo" todellisuudessa koskaan vastuuseen 10 000 euron suuruisista maksurästeistään? Velallisen suojaosuus lienee tätä nykyä sen verran korkea, ettei ko. saatavia voida ulosmitata Sepon eläkkeestä.\nEikö kuntien pitäisi pystyä hoitamaan yksinkertaiset perinnät itsekin? Kaikki tieto on datalla, että senkuin vain sitä tietoa liikuttelee oikeaan paikkaan. Pian on palkanlaskenta ym ulkoistettu jollekin entisen itäblokin yrittäjälle. Nykyään on niin hiton "seksikästä" ulkoistaa yksinkertaisetkin asiart, ettei tarvitse itse niitä tehdä.\nAsiasta toiseen. Voisiko blogisti kommentoida lyhyesti J.Jonkan ansioita Suomen Leijonan suurristin taustalta? Jonkka itse ei tuntunut huomionosoitustaan ymmärtäneen.\nEiköhän kaikille Suomen oikeuskanslereille ole kautta historin aikoinaan myönnetty sama suurristi! Näin olettaisin. Ristit siis viran mukaan, tämä on ollut periaate näissä hommissa! Jokainen kantakoon "risitnsä", siis myös Jaakko Jonkka! Meille tavallisille pulliaisille Jonkka virastoineen on jo sinänsä "risti", so. kärsimys.\nKyllä Jaakko on suurimman ansioristinsä ansainnut! Onhan hän tehnyt vuosien mittaan todella mittavia urotekoja ja palveluksia pekkaristen, johanneskoskisten ym. valtaapitävien poliitikkojen ja korkeiden virkamiesten pelastamiseksi rikostutkinnalta ja oikeusjutuilta.\nEi ole MÄhösellä enää poninhäntää!\nHenri K totesi edellä"Melko kallista on. Kannattaa maksaa ajallaan". Mutta Henri hyvä jutun jujuhan onkin siinä, että millä maksat,vaikka haluaisitkin maksaa. Jos itse laskun vielä pystyisit maksamaankin, mutta kun siihen "lätkäistään" parhassa tapauksessa lähes 10- kertaiset perintäkulut, maksaminen muodostuu täysin mahdottomaksi!\nKiinnitin huomiota samaan, mihin palsturikin eli Hesarin "oikeusoppineet" kommentoivat asiaa täysin turhanpäisin ja olemattomin argumentein. Olisi hyvä joskus jättää kommentoimatta. "Oikeusoppineiden" taso meillä on heikko ja syy lienee siinä, että he tarkastelevat asiaa vain "norsunluutornista", eikä heille ole mitään käytännön kokemusta.\nTämä pääasiassa ulkomaalaisten perintätoimistojen perintäkulujen rohmuaaminenkin on jatkunut vuosikausia - ainakin 10 vuotta- mutta kukaan eikä mikään taho ole lotkauttanut korvaansa ja tehnyt mitään käytännön toimia rohmuamisen lopettamiseksi.\nJa köyhiä, niitä tulee vain lisää valtakuntaan ja sosiaalimenot paisuvat, sillä pitäähän perintätoimistojen vandalisminkin kohteeksi joutuneiden elää, vaikka sossi ei maksakaan itse perintäkuluja.\nMuuten kyllä KKO:een pitää ehdottomasti saada nyt yksi ja ainakin yksi ponihäntämies jäsenistöönsä.\nJa lisäksi ehdottaisin, että KKO:n yksi jäsen voisi osallistua aina "kiintiöperiaatteella" MTK 3:n ohjelmaan "Tanssiin Tähtien kanssa". Vaikka tanssitaito olisikin Risto Matin luokkaa, se nostaisi KKO:n julkisuusarvoa.\nJahas, ehkä hän on oppinut viimekertaisesta, jolloin pääsy "pyhimpään" saattoi tyssätä juuri poninhäntään - vain Pauliine ymmärsi miestä! Joskus se voi olla niin pienestä kiinni.\nTanssii suurristiensä eli eukkonsa ja Leijona-prenikkansa kanssa.\nPerintä ei tule kunnille lainkaan niin edulliseksi kuin etukäteen arvelisi. Kunnat maksavat näille samaisille firmoille perintäkuluja asukkaidensa toimeentulotukien muodossa. Toinen pointti on, että kun esim herra X:n hoitomaksu jää jostain syystä maksamatta ja menee perintään ja maksu nousee merkittävästi, ei hän pysty maksamaan sitä seuraavaakaan hoitomaksua ja maksu menee perintää ja nousee merkittävästi. Jossain vaiheessa kunta tulee apuun ja maksaa em maksut toimeentulotuelle. Maksusta ohjautuu sitten suuri osa tuolle perintätoimistolle ja osa kunnalle itselleen em hoitomaksun tms. maksun muodossa. Näin on ikiliikkuja keksitty ja kunta maksaa jos asukas ei jaksa.\nPentti Linkola sanoi viime sunnuntain Hesarin haastattelussa,mikä muuten oli minusta tosi hyvä, että Pekka Haavisto on Euroopan positiivisin ihminen. Kuva vahvistaa Linkolan käsityksen oikeaksi.\nKysymys kuuluukin nyt, miten Pekka saisi "tartutettua" positiivisuuden puolisoonsa Antonioon? Tarkoitan sitä mielen positiivisuutta!\nHelvetti sentään, jos Antonio joutuu tanssahtelemaan liki 10 viikkoa putkeen NAISEN kanssa, niin alkaahan siinä se positiivisuus torella olla loppupeleissä jo kaukana! Uotinenkin sen jo huomasi! Hampahat irvessä Antonio ne pari viimeistä viikkoa parketilla veti.\nAnonyymi kertoi unohtaneensa maksaa hammaslääkärilaskun. Helsingin terveyspalvelujen laskutus on ollut useamman vuoden kaaoksessa, ehkä juuri ulkoistamisen vuoksi.\nMieheni kokeili kunnallista palvelua. Kaksi vuotta käynnin jälkeen tuli perintätoimiston kuluilla somisteltu karhu. Mies oli varma, että oli maksanut laskun, ja kolmen päivän selvittelyn jälkeen joku kaupungin virkamies totesi näin olevan ja pyyteli anteeksi.\nKului runsas kuukausi, ja postilaatikosta tipahti kaksinkertaisilla kuluilla satsattu karhu. Tuossa vaiheessa oli jo unohtunut kenen virkailijan kanssa asia oli selvitetty. Päivän soittelun jälkeen asia taas selvisi, ja virasto lähitti oikein anteeksipyyntökirjeenkin.\nKului pari kuukautta, ja eikö mitä! Tuli kolminkertaisilla perintäkuluilla ja koroilla satsattu karhu. Onneksi anteeksipyyntökirje löytyi, joten asia ratkesi yhdellä puhelinsoitolla.\nMoni samassa asemassa oleva olisi saattanut kiirehtiä maksamaan, koska kahden vuoden jälkeen ei ehkä ole varma, etteikö olisi voinut unohtaa laskun. Näin tulisi tuettua kunnan rapautuvaa taloutta ja perintätoimistojen menestystä.\nNo, en olisi kyllä uskonut Anua noin hemmetin pikkumaiseksi notta kehtaa valitella miehensä asiaa ja sanua vielä notta tämä yksittäinen tapaus olisi ikään kuin täysi näyttö Hgin kaupungin ao. laitoksen täydellisestä kaaoksesta!\nAnu Suomela on ollut aivan oikealla asialla. Taistella pitää oikeuksiensa puolesta. Minulla on ollut vähän vastaavanlainen kokemus tämän norjalaisen Lindorfin kanssa. Kertoisin oman kokemuksen, jos vielä muistaisin.\nMuistamani mukaan uhkasin jopa toimistoa rikosilmoituksella ja se auttoi! Kiskominen on meidän rikoslaissa rangaistava teko.\nKyllä ne toimistot lähettelevät ilmeisesti vaikka sataan kertaan aina uusia lappuja, joissa perintäkulut vain nousevat, koska näissä firmoissa toisen osaston info, kuten Anunkin tapauksessa, ei tavoita toista osastoa. Eli vasen käsi ei tiedä mitä oikea tekee.\nJoten taistella pitää! Ei se ole mitään pikkumaista!\nSuapihan sitä tokiinsa taistella, jo vain! Don Quiotekin taisteli aikoinaan tuulimyllyjä vastaan, joten miksipä ei sitten eläkeläiset voisi taistella perimistoimistoja vastaan ikäänkuin lämpimikseen! Ehkä olisi kuitenkin hyvä muistaa, että myös uhkaaminen on tietyin edellytyksin rangaistava teko! Miultaki unehtu kerran terkkarimaksu, jolloin Lindorffilta tuli kohtelias karhu, laskuun oli lisätty maksukehotuksesta 5 euroa, maksoin kiltisti poijes enkä lähtennä taistelemmaan.\nBlogisti kirjoittaa kohdassa 4 "Eikö asia voitaisi ratkaista poistamalla terveyskeskus- yms. maksut kaikkein köyhimmiltä ihmisiltä kokonaan?"\nEi tässä tarvitse mitään uutta tehdä. Asetuksessa sosiaali- ja terveydenhuollon maksuista nimittäin sanotaan "Kunnan on alennettava tai jätettävä perimättä sosiaalihuollon maksu ja maksukyvyn mukaan määräytyvä terveydenhuollon maksu, jos periminen vaarantaa asiakkaan tai hänen perheensä toimeentulon tai lakisääteisestä elatusvelvollisuudesta huolehtimisen."\nKunnat eivät tätä käytännössä koskaan tee, mikä johtaa älyttömiin muutaman kympin maksu- ja perintärumbien pyörittämisiin.\nIhan voimassa olevia säädöksiä noudattamalla asiat saataisiin yksinkertaisemmiksi, jopa oikeudenmukaisemmiksi.\nEdelliseen liittyvä järjettömyys koskee välilaskutuksia. Esim. pitkäaikaishoidossa hoidosta laskutetaan kuukausittain: lasku lähtee kotiin, jossa kukaan ei ole kuorta avaamassa koskapa potilas on edelleen osastolla. Ja taas rupeaa maksumuistuksia kuluineen rapisemaan.\nPäivän uutinen: ministeri Calle Haglund (sivari evp) palellutti sormensa seuratessaan Parolassa sotaharjoitusta! Kas kun ei sentään sukukalleuksiaan. Tätä se sitten on, kun Isänmaan sotaministerinä on sivari hurri!\nJonkkako pahoitti mielensä... turhaan...\nYmmärsiköhän Jonkka, ettei suurristejä työllä ole ennenkään ansaittu.\nTämä ei ainakaan anna aihetta enempään, ja valitusoikeuttakaan ei ole.\nPalaisin blogiin 674.\nMieltäni jäi painamaan.\nT.s virkamiesten selvääkin selvempi virka-aseman väärinkäyttö.\nAina kun työntekijä tekee ilmoituksen t.s.piiriin tulisi siihen suhtautua, sillä vakavuudella kuin se on tarkoituksen mukaista.\nSilloin kun on kyse perättömästä ilmoituksesta on siitä ilmoittaja vastuussa.\nSilloin kun virkamies antaa tai levittää perätöntä tietoa on vastuussa jne...\nNäitä asioita on turha kaunistella...\nAsiasta toiseen työnantajalla on oikeus valita työntekijänsä, mutta...\ntätä voisi jatkaa loputtomiin, niin turhaan, niin turhaan.\nMarkulle: Tarkoittamasi asiamieskielto ei rajoita perintätoimistojen käyttämistä ns. vapaamuotoisessa perinnässä, rajoitus koskee ainoastaan ulosottoa.\nMitäs mieltä blogisti Matti Norrin Lakimiesuutisten kolumnissaan tekemästä ehdotuksesta oikeudenkäymiskaaren uudistamiseksi?\nUusi Suomi 4.12.:\nMaksamatta jääneen yksittäisen poliklinikkamaksun perintäkulut eivät voi kasvaa satoihin euroihin, toisin kuin esim. HS:n uutisjutussa on annettu ymmärtää. Helsingin kaupungin sosiaaliasiamies Marja-Terttu Soppela kertoo Uudelle Suomelle, että kyseessä on erikoinen yksittäistapaus.\nSuoraan ulosottokelpoisen yksittäisen saatavan, kuten terveyskeskusmaksun, perintäkulut voivat lain mukaan olla enintään 59 euroa, huomauttaa Suomen Perimistoimistojen liitto.\nSosiaaliasiamies Soppela kuitenkin kertoi maanantain Helsingin Sanomissa tuntemastaan tapauksesta, jossa noin 30 euron poliklinikkamaksu oli kasvanut lähes 500 euron perintälaskuksi. Soppela kertoo Uudelle Suomelle, että tässä tapauksessa asiakas on jostain syystä saanut kuusi erillistä perintälaskua terveydenhoitopalveluiden yhteensä alle 40 euron velasta.\nYksi laskuista on ollut noin kolmenkymmenen euron poliklinikkamaksu. Muut viisi laskua olivat pieniä, alle euron erillislaskuja. Syytä jaotteluun Soppela ei tiedä, mutta maksamatta jääneet pikkulaskut oli peritty erillisinä. Perintäkokonaisuudessa maksettavaksi vaadittu summa oli noin 496 euroa, kun velkaa oli alle 40 euroa.\n–Miksi nämä [pikkulaskut] on peritty? Eikö yhtään harkita tapauskohtaisesti? Jonkinlainen alaraja pitäisi olla, Soppela ihmettelee. Hän ohjeisti kyseisen laskun saanutta henkilöä ja tämän omaisia kantelemaan asiasta eduskunnan oikeusasiamiehelle.\n"Mitäs mieltä blogisti Matti Norrin Lakimiesuutisten kolumnissaan tekemästä ehdotuksesta oikeudenkäymiskaaren uudistamiseksi?"\nMinulle ei tule Lakimiesuutisia koska en ole Lakimiesliiton jäsen. Syynä tähän on mm. juuri Lakimiesuutisten karmean heikko taso.\nMutta jos Norrin "ehdotus" on samanlaista puppua, mitä hän esitteli puolisen vuotta sitten Kanava -lehdessä, niin siihen olen jo aikaisemmin ottanut kantaa: Norri horisee täysin kummallisia ja epärealistisia ajatuksia, hän on jäänyt 50-luvulle.\nSuomi on noussut Transparency Internationalin vertailussa maailman vähiten korruptoituneeksi maaksi. Tosi Suomi jakaa ensimmäisen sijan Tanskan ja Uuden-Seelannin kanssa.\nKaikki siis hyvin maassamme?\nTransparency Internationalin vastauslomakkeista puuttuu kohta "hyvävelijärjestelmä".\nNiin, Suomen oikeuslaitos ja lainsäätäjä ovat ratkaisseet korruptio-ongelman nerokkaalla tavalla: korruptio on saäädetty ja tulkittu täysin lailliseksi hyvä veli-järjestelmäksi. Tätä oppia vahtii ja valvoo ja johtavia poliitikkoja ja virkamiehiä suojelee ylimpänä viranomaisena oikeuskansleri Ilmankos Jaakko Jonkka palkittiin taas tänäkin vuonna valtakunnan korkeimmalla kunniamerkillä. Hän on onnistunut ko. valvontatehtävässän aivan erinomaisella tavalla.\nHyvä Veli ja YYA-sopimukset, niistä saimme taas puhtaat paperit.\nUrho Kaleva Kekkoselle Ja Aleksei Kosyginille puuhataan muistopatsasta Kostamukseen.\nKarjalan Sanomat kirjoittaa 28.11.12\nJonkka on siis saavuttanut asemaansa liittyvän ritarimerkin eräänlaisesta paimentehtävästä.\nHesari on kyllä erikoisen huono asiantuntijoidensa valinnassa. Onko näistä kolmesta "oppinesta" kukaan tainnut koskaan perintäasiaa hoitaa, yksipuolisesti taitavat olla julkisoikeuden teoreetikkoja; toki hyviä siinä, mutta eivät jokapaikan tietäjiä,\nKokemusta on. Kun se I:llä alkava peri terveyskeskusmaksua ja lähetti niitä automaattisia kirjeitään vinhasti ja lopulta soitti vielä puhelimellakin, kerroin että maksu tulee heti hoidetuksi, jos se laitetaan ulosottoon. Ei laitettu, vaan ulosottoon menivätkin kaikenmaailman jälkiperintämaksut ja niitä ulosottomies sitten innokkaasti mittasi.\nLillukanvarsia, mutta C.H. ei ole sivari, vaan saanut vapautuksen palveluksesta.\nHyvä Kirjoitus! Avasi paljon uusia nkökulmia aiheesta!


Tinkerbella: Pehmeät Pupen sämpylät\nVietiin tiistai-iltana Lukas mun porukoille hoitoon ja käytiin Antti-Pupen kanssa ihan kahdestaan\nkaupassa. (Oli muuten ihmeellisen rauhallista) Ostettiin paljon ruokaa ja tarvikkeita uusiin leipomis juttuihini.\nTänään täällä taas leivoin ja tällä kertaa tein vaaleita sämpylöitä Pupelle, koska Puppe ehdotti ja halusi.\nLämmitä maito haaleaksi.\nLiuota hiiva, suola ja sokeri maitoon.\nLisää vehnäjauhoja vähin erin.\nYhdistä pehmeä rasva ja vaivaa taikinaa, kunnes irtoaa astian reunoista.\nPeitä liinalla ja anna kohota lämpimässä paikassa kaksinkertaiseksi.\nVaivaa taikinaa pöydällä, jaa 10 osaan ja leivo sämpylöiksi.\nJauhota sämpylät päältä ja jätä kohoamaan leivinpaperin päälle pellille, liinalla peitettynä.\nPaista 250 asteessa 10-15 minuuttia.\nPuppe teki sämpylöistä eväsleipiä huomiseksi.\nKuka tietää mikä päivä perjaintaina on?\nSiinä syy miksi leivon taas huomenna! ;)\nTunnisteet: Leipominen, Poikaystävä\nIhanan näkösiä sämpylöitä:p\nKiitti ja kaikki meni jo :D\nJos teillä on pakastin nii kannattaa tehdä kerralla isompi annos. Ovat hyviä myös sulatettuina, jos ihan tuoreena pakastaa. Ja säästää sähköäkin tavallaan..\nJoo on meillä pakastin! :) Mun äiti tekee leipää aina niin paljon et pakkanen täytty niillä :) Me vaan testattiin et mitä tolla ohjeella tulee ja siks tota hiivaa oli kaks ku teen joku päivä lisää ja enemmän :P\nhaha, pehmeät pupen sämpylät :D Mikään ei voita tuoretta sämpylää! <3 Mä tein just äsken juustosarvia, ne olikin tosi hyviä namnam! Ootan jo aamua että saan kahvin kanssa syödä sellaisen : D\nMua nauratti eilen toi otsikko :DD Sanoin viel Antille ennen ku julkasin et laitanko tällässeen otsikon se sano: ''Et!'' Sit sanoin: ''Laitanpas!'' Mikään ei kyl voita tuoretta :P Oi nam :P Mäki voisin joskus tehä niit, en oo koskaan tehny :P Mul alko nyt yöllä tekeen mieli kahvii xDD\nIte en tykkää sämpylöitten mausta! Ne näyttää aina herkullisilta, mutta se maku onkin sitten eri asia.... Mieheni taas voisi syödä pelkästään sämpylöitä, koska niin tykkää niistä, mutta minä en niitä ole lupautunut tekemään, koska en niitä myöskään syö! :D Sama lättyjen kanssa!\nOi nam! Tuoreet lämpimät sämpyt on parhainta <3 Tykkään ite ku heittää taikinan sekaan juustoraastetta tai porkkanaraastetta :P


yellow sky: poika saunoo ysien juhlassa♥\nAnonyymi 20. toukokuuta 2011 klo 19.17\nompa ihania kuvia ja olitte kaikki tosi kauniita! :-)\nMira 21. toukokuuta 2011 klo 0.34\noli ihana päivä !! :) ja oi oot niin kaunis (= oikeeest tui♥ ja ihasika haikeeet ku koululoppuuu tai sellai:( mut siltiiii aj♥ ihana postaus:)\nsofiaaa 21. toukokuuta 2011 klo 16.08\noi ku ihania kuvia! sun mekko on tosi nätti ja ootte kaikki noissa kuvissa ylikauniita :)))\nEmmi ja Elina 23. toukokuuta 2011 klo 17.41\nvoi miten ihaniii kuvii! :--)\nHeta 25. toukokuuta 2011 klo 15.52\nAnonyymi: kiitos paljon! :--))\nMira: jep ja kiitos! :)\nsofiaaa: Kiitos paljon ! (:


kyläesittelyt | KulkuriTeatteri\nTutustu Hyvinkään kyliin\nKauniit, omaleimaiset, elävät kylät ovat ehdottomasti parasta Hyvinkäätä. Tässä KulkuriTeatterin järjestämässä tapahtumassa halusimme antaa kylien asukkaille mahdollisuuden kertoa kylistään sekä sanoin että myytävin tuottein. Itse kannoimme kortemme kekoon koko perheelle tarkoitetussa näytelmässä Kylillä kuultua, Siinä tuotiin esiin kunkin kylän ominaispiirteitä. Tapahtuma oli avoinna kaikille, vain näytelmäliput olivat maksullisia.\nMe kulkurit olemme käyneet esiintymässä melkeinpä kaikissa kylissä. Tässä vietetään kesän kauneinta päivää Heikki ja Ritva Saukkosen lammella Kytäjällä. Lukemattomia kertoja on esiinnytty myös Maapirtillä ja Kytäjän kartanon jahti-illallisilla, kartanon puistossa ja järjestimmepä me muutamana vuonna Kytäjän Kesäpäivät, jotka piti lopettaa liian suuren suosion takia. : ) Opastimme kartanossa ja esiinnyimme pihalla. Oi niitä aikoja - hauskaa oli!\nNoin viisi kilometriä Hyvinkään keskustasta sijaitsee Ahdenkallion kartano. Sen hirsinen, Waldemar Aspelinin suunnittelema päärakennus valmistui 1906 pian suurlakon jälkeen. Kartanon maat muodostettiin Hausjärven puolella sijaitsevan Erkylän kartanon eteläisimmistä osista. Viljelyala on 1990-luvulta asti ollut vuokralla, eikä kartanolla ole yritystoimintaa.\nAhdenkallion ensimmäinen omistaja Minette Donner (1848 - 1922, os. Munck) lahjoitti Hyvinkään kauppalalle ja seurakunnalle mm. Hämeenkadun ja Ahdenkallion koulujen tontit ja hirret, urheilukentän ja uuden kirkon tontin. Hän ylläpiti vähävaraisille naisille tarkoitettua nykyisin Pirkonkotisäätiöön kuuluvaa Wilhelminakotia Hyvinkäällä.\nMinette oli myös mm. Naisasialiitto Unionin perustajajäsen. Aikanaan kouluna toiminut Ylentola-Ahdenkallion kylätalo on myös Minette Donnerin lahjoittama. Ahdenkallion kartano oli Minette Donnerin koti\nKaukasten luonnonläheinen ja tunnelmallinen kylä sijaitsee Hyvinkäällä Tuusulan ja Mäntsälän rajoilla noin 15 km Hyvinkään keskustasta. Kaukasten alueeseen kuuluvat myös etelässä Uusikylä ja pohjoisessa Myllykylä.\nHyvinkään vanhin asukasyhdistys, Kaukasten Asukasyhdistys ry toimii Kaukasten, Myllykylän ja Uudenkylän asukkaiden yhdyssiteenä. Sen tarkoituksena on toimia alueen turvallisen ja viihtyisän asumisen, monipuolisten palvelujen ja terveellisen ympäristön puolesta. Kaukasten Juhlatalo on kylän keskuspaikka. Taloa käytetään juhlien ja kyläkokousten järjestämiseen sekä harrastustoimintaan.\nKytäjän kylän kirkko vihittiin käyttöön v.1939. Kartanomallisessa vireässä Kytäjän koulussa on oppilaita 70. Juhlatiloja on joka makuun, Maapirtti kirkon vieressä, Kartanotalli, Kytäjän juhlatila sekä Solttilan maja.\nKytäjän kartano oli aikoinaan Suomen suurin maatila ja nykyisillä 4 400 hehtaareillaan edelleen Suomen suurimpia. Kytäjärveen pistävällä niemellä sijaitsee vuonna 1878 valmistunut huonokuntoinen päärakennus. Kartanoa ovat hallinneet kuuluisat suvut: Tottit, Flemingit, Armfeltit, Linderit ja Vähäkalliot, nykyisin kartanon omistaa Laakkosten suku. Alueella pelataan golfia Suomen parhaimmistoon kuuluvalla radalla. Elinvoimaisista yrityksistä mainittakoon Tuias ja Wennborgin tila.\nPalopuro on kylä Hyvinkään keskustan ja Jokelan välissä. Etäisyyttä kumpaankin on noin viisi kilometriä. Palopuron kylässä asuu noin 400 ihmistä ja alueella noin 600.\nPalopuro on aikanaan ollut vireä kylä, siellä on ollut mm. kauppa, kirjasto, koulu, neuvola, posti ja postipankki sekä rautatieseisake. Nykyään Palopuro tunnetaan valtakunnallisestikin ns. Palopuro-symbioosista eli kolmen luomutilan yhteistoiminnasta: Knehtilä (kuvassa oikealla), Lehtokumpu ja Mäntymäki. Kylässä toimii myös tilausravintola Neilikka (kuvassa vasemmalla).\nNoppo on noin tuhannen asukkaan nopeasti kasvava kylä ja teollisuusalue Hyvinkäällä. Kylän halki kulkee rautatie ja lähistöllä moottoritie. Matkaa Helsinkiin on viisikymmentä kilometriä ja Hämeenlinnaan saman verran. Nopon vuonna 1961 rakennetun koulun alueella sijaitsee urheilukenttä ja lähiliikuntapaikka. Oppilaiden vanhempien ja koulun henkilökunnan kesken on aktiivista yhteistoimintaa, samoin myös koulun pihapiirissä toimivan Nopon päiväkodin kanssa.\nNopon kyläkuvaa hallitsee vanhan kolmostien ja moottoritien väliin sijoittuva teollisuusalue.\nRidasjärvi on noin 400 asukkaan kylä 10 kilometriä Hyvinkään keskustasta itään. Siellä toimii alakoulu, tuetun asumisen Oljamikoti, Hyvinkään ampumaurheilukeskus sekä päihdehoitokeskus.\nRidasjärven järvi on pinta-alaltaan 296 hehtaaria ja keskisyvyydeltään 80 senttimetriä. Rannat ovat monin paikoin soisia ja umpeen kasvavia. Ridasjärven, Järvisuon ja Ritassaarensuon kokonaisuus on kansallisesti merkittävä FINIBA-linnustoalue, jossa pesii runsaasti naurulokkeja, sinisorsia, telkkiä, nokikanoja, härkälintuja sekä harvinainen pikkulokki. Keväisin muuttavia lintuja levähtää järvellä sadoittain ja uusi lintutorni täyttyykin niitä kuvaavista lintuharrastajista.\nKuvat: KulkuriTeatteri ja kyläyhdistykset\nUsmi on korkeiden kallioiden ja syvien rotkojen seutua. Monimuotoinen ulkoilualue on yli 20 neliökilometrin laajuinen. Pikkujärviä ja lampia Kytäjä-Usmilta löytyy 26, lisäksi alueella on lukuisia puroja.\nPuronvarsilehdoissa kasvaa useita harvinaisia ja etenkin Uudellamaalla uhanalaisia kasvilajeja, kuten hirvenkello, kynäjalava, lehtoneidonvaippa ja kullero.\nKytäjä-Usmista löytyy merkittyjä polkuja, pyöräily- sekä hiihtoreittejä. Alueella on lisäksi uima-, laavu- ja tulentekopaikat. Hienot maisemat ja monipuolinen luonto yhdessä hyvin merkittyjen reittien kanssa tarjoavat ulkoilijalle kiinnostavan vierailupaikan.\nEläinlajeista muun muassa hirvi, ilves, liito-orava, valkohäntäkauris ja villisika elävät alueella, vierailevatpa siellä joskus myös karhu ja susi.


Häpeää aiheuttavia ajatuksia ja tekoja, joihin vanhemmat saattavat sortua! – Ruuhkavuodet.fi\nHäpeää aiheuttavia ajatuksia ja tekoja, joihin vanhemmat saattavat sortua!\nKuva: Pixabay / jennyfriedrichs\nToisinaan vanhemmat sortuvat ajattelemaan tai tekemään tekoja, jotka aiheuttavat jälkikäteen ajateltuna häpeää. Jotkut hetket jäävät lähtemättömästi mieleen ja ajoittain tupsahtavat mielen päälle. Ylen Uutisten kirjoituksessa on kerrottu, millaisista asioista vanhemmat kokevat häpeää.\nIhmisenä oleminen ei aina ole helppoa. Hyvien päivien seassa on myös niitä huonoja päiviä. Sellaisia vuorokausia, joissa vanhempikaan ei välttämättä toimi joka asiassa oppikirjojen mukaan. Vanhemmatkin ovat ihmisiä ja hekin sortuvat toisinaan ajattelemaan, sanomaan tai tekemään asioita, jotka aiheuttavat jälkikäteen suunnatonta häpeää.\nLue myös 13 varhaista merkkiä, jotka voivat viitata raskauteen!\nLue myös Erityisherkkä vanhempi – vahvuus vai pelkkää vastamäkeä?\nLohdullista on se, että virheistä on mahdollista oppia. Onneksi useimmiten tehdyt teot on mahdollista sopia ja keskustella eletyt hankalat hetket paikalla olleiden kanssa. Ja seuraavalla kerralla on uusi mahdollisuus toimia paremmin. Epätäydellinen vanhempi on lapselle paras -on myös Jari Sinkkonen todennut. Kun vanhempi mokaa ja pyytää lapselta anteeksi, oppii lapsi samalla näkemään, että epäonnistuminen on inhimillistä. On tärkeää käsitellä asia yhdessä jälkeenpäin ja pyytää anteeksi.\nKun toimii väärin, on tärkeää tunnustaa virheensä ja pyytää anteeksi. Kuva: Pixabay / markzfilter\nVäsynyt ja uupunut vanhempi\nMonessa tapauksessa, kun vanhempi toimii jollain tavalla väärin, on taustalla väsymystä ja ehkä uupumustakin. Pienikin lepohetki auttaisi todennäköisesti useimmissa tapauksissa, jotta vanhemmalla olisi voimia ja viisautta toimia paremmin. Jos vanhempi kokee olevansa uupunut tai tilanteet menevät tai uhkaavat mennä väkivaltaisiksi, on tärkeää uskaltaa hakea nopeasti apua tilanteeseen.\nYlen Uutisten kirjoituksessa on kerrottu tavallisten vanhempien kokemuksia häpeällisistä vanhemmuuden hetkistä. Yli 120 vanhempaa on vastannut verkkokyselyyn ja kertonut omista vanhemmuuden kokemuksistaan. Moni vanhempi katuu ajatuksiaan, sanojaan tai tekojaan vielä vuosienkin päästä. Nämä hetket piirtyvät muistiin usein todella tarkasti.\n“Ne muutamat hetket, kun itsellä on hermokontrolli pettänyt ihan täysin ja normaalin keskustelun tai rähjäämisen sijaan onkin satuttanut lasta esimerkiksi tukistamalla tai ottamalla liian kovaa kiinni. Selitä siinä sitten lapselle, että ketään ei saa satuttaa, tai että pitää mennä kertomaan aikuiselle, jos joku kiusaa tai satuttaa, kun samanaikaisesti kalvaa hirveä syyllisyys niistä omista mokista. Eikä näitä uskalla ottaa puheeksi missään neuvoloissa tai pyytää apua itselleen, kun pelottaa, onko seurauksena kiireellinen huostaanotto vai vain pahoinpitelytuomio.” (Äiti 35, lapsia 2)\nMoni vanhempi on joskus huutanut vauvalle tai isommalle lapselle. Monet ihan tavalliset arjen tilanteet voivat saada vanhemman huutamaan ja hermostumaan. Tai esimerkiksi koliikkivauvaa hoitaessa voi herkästi vanhemman hermot ja voimat joutua koetukselle.\nEsimerkiksi vauvan loppumaton itku voi saada vanhemman hermot kiristymään. Kuva: Pixabay / Ben_Kerckx\nErityislapsen tuomat haasteet\nMyös lasten erityisyys tuo vanhempien arkeen paljon haasteita, selviää Ylen kirjoituksesta. Osa erityislasten vanhemmista kertoo kokevansa lastaan kohtaan negatiivisia tunteita, mutta pitävät ne salaisuutena ja visusti omana tietonaan. He häpeävät muun muassa sitä, että toisinaan toivovat että lasta ei olisi ollenkaan tai olisivat ajatuksissaan valmiit antamaan hänet pois.\nMitä ajatuksia teksti herättää sinussa? Oletko sinä joskus katunut käytöstäsi?\nSanonut sanat voivat loukata huomaamattakin – Älä sano näitä asioita lapselle!\nVauva itkee tunteja putkeen -Voisiko syynä olla koliikki?


Buckthorn 60 kapselia, hinta 32 € | Hintaseuranta.fi\n›Buckthorn 60 kapselia\nBuckthorn Tyrnimarjauute sisältää biotiinia, joka auttaa ylläpitämään limakalvot normaalina., Buckthorn Tyrnimarjauute sisältää Biotiinia, joka auttaa ylläpitämään limakalvot normaalina. Ekologinen tyrnimarjauute, sisältää runsaasti Omega-7 Rutiinia ja Quercetiinia. Tyrnimarjassa on ainutlaatuinen yhdistelmä Omega-3, Omega-6, Omega-7 ja Omega-9 rasvahappoja. Harvassa luinnon elintarvikkeessa on näin korkea Omega-7 rasvahappopitoisuus kuin tyrnimarjassa. Näytä lisää ▸\nBuckthorn Tyrnimarjauute sisältää biotiinia, joka auttaa ylläpitämään limakalvot normaalina., Buckthorn Tyrnimarjauute sisältää Biotiinia, joka auttaa ylläpitämään limakalvot normaalina. Ekologinen tyrnimarjauute, sisältää runsaasti Omega-7 Rutiinia ja Quercetiinia. Tyrnimarjassa on ainutlaatuinen yhdistelmä Omega-3, Omega-6, Omega-7 ja Omega-9 rasvahappoja. Harvassa luinnon elintarvikkeessa on näin korkea Omega-7 rasvahappopitoisuus kuin tyrnimarjassa. Ekologinen viljely tarkoittaa sitä, että tyrnimarjoja ei ole ruiskutettu kemiallisilla torjuntaaineilla. li> Tyrnimarjauute auttaa ylläpitämään limakalvojen normaalia toimintaa ja ehkäisee silmien, suun ja intiimialueen kuivuutta. Biotiini autaa ylläpitämään limakalvojen normaalia toimintaa., Buckthorn havtornsextrakt med biotin som bidrar till normala slemhinnor., Buckthorn är ett kosttillskott från Elexir Pharma med havtornsextrakt som innehåller omega-3, 6,7 och 9. Innehåller även biotin som bidrar till underhåll av normala slemhinnor. Vähemmän...\nBuckthorn 60 kapseliaNäytä vaihtoehdot ▾Näytä vähemmän ▴ 1 päivä 31,90 € 31,90 € Katso tuotetta ▸\nBuckthorn (Tyrnimarjauute), 60 kapseliaNäytä vaihtoehdot ▾Näytä vähemmän ▴ 3-5 päivää 42,50 € 49,40 € Katso tuotetta ▸\nBuckthorn Tyrnimarjauute sisältää biotiinia, joka auttaa ylläpitämään limakalvot normaalina., Buckthorn Tyrnimarjauute sisältää Biotiinia, joka auttaa ylläpitämään limakalvot normaalina. Ekologinen tyrnimarjauute, sisältää runsaasti Omega-7 Rutiinia ja Quercetiinia. Tyrnimarjassa on ainutlaatuinen yhdistelmä Omega-3, Omega-6, Omega-7 ja Omega-9 rasvahappoja. Harvassa luinnon elintarvikkeessa on näin korkea Omega-7 rasvahappopitoisuus kuin tyrnimarjassa. Ekologinen viljely tarkoittaa sitä, että tyrnimarjoja ei ole ruiskutettu kemiallisilla torjuntaaineilla. li> Tyrnimarjauute auttaa ylläpitämään limakalvojen normaalia toimintaa ja ehkäisee silmien, suun ja intiimialueen kuivuutta. Biotiini autaa ylläpitämään limakalvojen normaalia toimintaa., Buckthorn havtornsextrakt med biotin som bidrar till normala slemhinnor., Buckthorn är ett kosttillskott från Elexir Pharma med havtornsextrakt som innehåller omega-3, 6,7 och 9. Innehåller även biotin som bidrar till underhåll av normala slemhinnor.


Testissä digiajan puukauppa | Metsälehti\nEtusivu › Uutiset ja blogit › Testissä digiajan puukauppa\nArtikkeli Julkaistu 21.10.2019 10:37 - Muokattu 21.10.2019 10:51\nTestissä digiajan puukauppa\nPäätehakkuun kauppa Kuutiossa onnistui, Metsään.fi:n puustotiedot olivat riittävät, mutta Trestiman tuloksia ei osattu hyödyntää, arvioi Jaakko Temmes.\nPäätehakkuukuusikko oli kesäkorjuukelpoinen ja sijaitsi kantavan autotien varrella. (Kuvaaja: Jaakko Temmes)\nMetsäsijoittaja Jaakko Temmes kokeili, miten Kuutio.fi, Metsään.fi sekä Trestima-sovellus palvelevat puunmyyjää. Hän kilpailutti kesäkorjuukelpoisen päätehakkuukuusikkonsa Kuutiossa, metsänomistajille maksuttomassa puukauppapaikassa verkossa. Metsävaratiedot hän latasi metsäkeskuksen ylläpitämästä ilmaisesta Metsään.fi-palvelusta.\n”Jos Metsään.fi-leimikon rajat ja kuviorajat ovat suurin piirtein kohdillaan, niistä on helppo tehdä tarjouspyyntö. Sen sijaan, jos haluaa tehdä hakkuualan, joka ei noudata olemassa olevia kuvioita tai toimenpide-ehdotuksia, joutuu jumppaamaan”, Temmes summaa.\nKoska metsävaratietojen paikkaansa pitävyys Metsään.fi-palvelussa mietitytti, Temmes mittasi kuusikon myös maksullisella Trestima-sovelluksella. Kännykkäsovellus laskee valokuvista puustotiedot sekä kokojakauman.\nTarjousten vertailu vaativaa\nAlueen lukuisista puunostajista tarjouksen teki aluksi kaksi, ja soittamalla perään tuli kolmas tarjous.\nKaikki tarjouksen tekijät olivat käyttäneet tarjouspyynnössä olleita Metsään.fi-sivustolta saatuja lukuja. Ostajista ainakin kaksi oli lisäksi käynyt paikan päällä katsomassa leimikkoa.\n”Trestiman käyttö oli mielenkiintoinen kokeilu, mutta ostajat eivät sitä juuri hyödyntäneet. Puhutaan paljon korjuuvalmiista leimikosta ja saappaan jälkien pienentämisestä, mutta ollaan niin alussa, ettei kokojakaumaa osata hyödyntää.”\nSaadut tarjoukset olivat hyvin lähellä toisiaan ja niiden vertailussa Temmes joutui osaltaan turvautumaan omaan sormituntumaan ja harkintaan.\n”Toivoisin, että Kuutioon saataisiin lisää mahdollisuuksia arvioida ostajia, hakkuutyön laatua ja katkonnan onnistumista.”\nMetsään.fi riittävän tarkka\nPäätehakkuuleimikko hakattiin elokuussa. Trestimalla saatu puuston kokonaismäärä osoittautui runsaat viisitoista prosenttia toteumaa pienemmäksi.\n”Metsässä oli kaksikerroksisuutta. Alikasvoskuuset haittaavat selkeästi Trestiman puuston laskentaa”, Temmes arvioi.\nMetsään.fi puustoarvio ja toteuma olivat kohtuullisen lähellä toisiaan. Toteutunut kauppahinta jäi kuitenkin liki viidenneksen alhaisemmaksi, sillä kuitupuun osuus oli arvioitua suurempi.\nJulkaistu kokonaisuudessaan Metsälehdessä 18/2019.\nEdellinen artikkeliMiten käy suometsien?\nSeuraava artikkeliHannun hintaseuranta: Häme-Uusimaalla metsä maksaa\nLuke: Puusta iso osa päätyy energiaksi\nVuoden myrskyistä jo lähes 8 000 hakkuuilmoitusta\nStora Enson Seppo Parvi valittiin Metsäteollisuus ry:n puheenjohtaksi